text:
Khutbah Pertama
اللهُ أَكْبَرُ ( 3 كالي ) اللهُ أَكْبَرُ ( 3 كالي ) اللهُ أَكْبَرُ ( 2 كالي ) اللهُ أَكْبَرُ كَبِيْرًا و الحَمْدُ ِللهِ كَثِيْرًا وَسُبْحَانَ اللهِ بُكْرَةً وَأَصِيْلا . الحَمْدُ للهِ الَّذِي جَعَلَ يَوْمَ عِيْدِ الأضْحَى أَسْعَدَ الأياَّمِ لنَاَ . وَنَحْمَدُهُ عَلَى مَا أَوْلانَا وَنَشْكُرُهُ عَلَى نِعَمِهِ الَّتِى بِهَا وَالانَا. وَأَشْهَدُ أَنْ لاإِلهَ إِلا اللهُ وَأَشْهَدُ أَنَّ سَيِّدَنَا مُحَمَّدًا عَبْدُهُ وَرَسُوْلُهُ اللّهُمَّ صَلِّ وَسَلِّمْ وَبَارِكْ عَلىَ سَيِّدِنَا مُحَمَّدٍ وَعَلَى آلِهِ وَأَصْحَابِهِ وَمَنْ تَبِعَهُمْ بِإِحْسَانٍ إِلَى يَوْمِ الدِّيْنِ . أَمَّا بَعْدُ…… فَيَا إِخْوَانِيْ ! اتَّقُوْا اللهَ وَأُوْصِيْكُمْ وَإِيَّايَ بِتَقْوَى اللهِ فَقَدْ فَازَ المُتَّقُوْنَ….فرمان الله تعالى دالم أية 37سورة الحج:
لَن يَنَالَ اللَّهَ لُحُومُهَا وَلاَ دِمَاؤُهَا وَلَكِن يَنَالُهُ التَّقْوَى مِنكُمْ كَذَلِكَ سَخَّرَهَا لَكُمْ لِتُكَبِّرُوا اللَّهَ عَلَى مَا هَدَاكُمْ وَبَشِّرِ الْمُحْسِنِينَ
مقصودڽ : داڬيڠ-داڬيڠ اونتا دان دارهڽ ايت سكالي-كالي تيدق داڤت منچاڤي ﴿كريضأن الله﴾ تتاڤي كتقوأن درڤد ديري كاموله يڠ داڤت منچاڤيڽ. دمكينله الله تله منوندوقكنڽ اونتوق كامو سوڤاي كامو مڠاڬوڠكن الله ترهادڤ هدايهڽ كڤد كامو. دان بريله بريتا ڬمبيرا كڤد اورڠ-اورڠ يڠ بربوات بأيك
سلامت مڽمبوت عيدالأضحى داوچڤكن كڤد سلوروه قوم مسلمين دان مسلمات. كشكورن يڠ تيدق ترهيڠڬ كيت ڤنجتكن كحضرة الله اتس نعمة هاري راي قربان. جك سماس مڽمبوت هاري راي فطرة يڠ لالو كيت دشريعتكن دڠن عبادة هرتا ايأيت زكاة فطرة مك ڤد هاري راي قربان اين دشريعتكن ڤولا دڠن عبادة قربان د مان كدوا-دوا عبادة خصوص اين انتارا توجوان بسرڽ دالم مراڤتكن هوبوڠن كيت دڠن الله دان جوڬ سسام مأنسي. تنڤا سيكڤ سوك بر قربان مڽببكن سماكين منبلڽ سيكڤ ممنتيڠ ديري سنديري سهيڠڬ سڠڬوڤ مرمڤس دان منظاليمي اورڠ لأين. تنڤا سيكڤ كاسيه سايڠ دان ڤريهاتين ترهادڤ كسوسهن اورڠ لأين مڽببكن ممبارهڽ سيكڤ كدكوت دان لبيه سوك ممباذير درڤد مڠهولوركن بنتوان كڤد اورڠ سوسه. كيت مستي مڠمبيل برت تنتڠ سواتو لاڤورن درڤد ڤربادنن ڤڠوروسن سيسا ڤڤجل دان ڤمبرسيهن عوام (PPSPPA) يڠ مڽاتاكن بهاوا رعيت مليسيا ممبواڠ ماكنن سهيڠڬ 8 جوتا kilogram سهاري د مان جملة ايت ممڤو منمڤوڠ بكلن ماكنن اونتوق 6 جوتا اورڠ. كوس ڤڠوروسن سيسا ڤڤجل ترماسوق ماكنن يڠ دبواڠ ايت جوڬ مليبتكن كوس berbilion ريڠڬيت دڠن جملة ڤراتوسن سيسا ماكنن يڠ دبواڠ منيڠكت سباڽق 15 هيڠڬ 20 ڤراتوس ڤد موسيم-موسيم ڤرايأن. كيت تيدق ماهو بودايا كدكوت دان ممباذير اكن تروس برتمبه سهيڠڬ يڠ كاي ماتي ككڽاڠن، يڠ ڤاڤا ڤولا ماتي كلاڤران. ايڠتله سوات ڤريڠاتن كراس درڤد نبي صلى الله عليه وسلم :
مَا آمَنَ بِي مَنْ بَاتَ شَبْعَان وَجَارُهُ جَائِعٌ إِلَى جَنْبِهِ وَهُوَ يَعْلَمُ بِهِ“. رواه الطبراني والبزار
مقصودڽ : تيدق برايمان كڤداكو سسياڤا يڠ تيدور دالم كادأن كڽڠ سداڠكن جيران سبلهڽ كلاڤران سداڠكن دي مڠتاهويڽ
مسلمين/مسلمات يڠ درحمتي الله سبحانه وتعالى،
فرمان الله دالم أية 111 سورة يوسف :
لَقَدْ كَانَ فِي قَصَصِهِمْ عِبْرَةٌ لِّأُولِي الْأَلْبَابِ ۗ مَا كَانَ حَدِيثًا يُفْتَرَىٰ وَلَـٰكِن تَصْدِيقَ الَّذِي بَيْنَ يَدَيْهِ وَتَفْصِيلَ كُلِّ شَيْءٍ وَهُدًى وَرَحْمَةً لِّقَوْمٍ يُؤْمِنُونَ ﴿١١١﴾
مقصودڽ : دمي سسوڠڬوهڽ، قصة نبي-نبي ايت مڠندوڠي ڤلاجران يڠ منداتڠكن اعتبار باڬي اورڠ-اورڠ يڠ ممڤوڽأي عقل فيكيرن. ﴿قصة نبي-نبي يڠ تركندوڠ دالم القرءان﴾ بوكنله اي چريتا-چريتا يڠ دادا-اداكن، تتاڤي اي مڠسهكن اڤ يڠ ترسبوت د دالم كتاب-كتاب أڬام يڠ تردهولو درڤدڽ، دان اي سباڬاي كتراڠن يڠ منجلسكن تياڤ-تياڤ سسواتو، سرتا منجادي هدايه ڤتونجوق دان رحمة باڬي قوم يڠ ﴿ماهو﴾ برايمان
ستياڤ كالي مڽمبوت هاري راي قربان مك قصة نبي-نبي دڤردڠاركن كڤد كيت انتاراڽ قصة ڤڠوربانن 2 انق نبي آدم دان ڤڠوربانن نبي إبراهيم دان نبي اسماعيل عليهما السلام. انتارا حكمة كيت مستي مڠتاهوي دان مڠحياتي قصة هيدوڤ ڤارا نبي سوڤاي قصة داڤت منچونتوهي كهيبتان دان كموليأن صفة مأنسي ڤيليهن الله دسمڤيڠ منيرو چارا مريك بردعوة، ممرينته نڬارا، مڠوروس ايكونومي، ممبينا كلوارڬ بهاڬيا، موجودكن سوسيال يڠ ڤاتوه اڬام دان سباڬايڽ. قصة نبي جوڬ ممباوا ڤريڠاتن جلس سوڤاي منجأوهي سيكڤ ڬولوڠن يڠ مننتڠ ڤارا نبي اڬر تيدق دداتڠكن دڠن بلأ الله يڠ دهشة ددنيا دايكوتي دڠن عذاب يڠ مڠڬرونكن د اخيرة كلق.
مالڠڽ قصة-قصة القرءان دان حديث نبي صلى الله عليه وسلم تيدق دتيتيق براتكن دالم كهيدوڤن كيت اتاو هاڽ برموسيم سڤرتي ڤد هاري راي قربان سهاج كران كيت منچاري جالن موده دڠن هيداڠن بوكن سهاج قصة دوڠيڠ، خيالن ماله خرافة يڠ مروسقكن عقيدة دان اخلاق سمأدا ملالوي novel, komik, internet, tv, radio دان ميديا يڠ لأين. انتارا سبب بهاياڽ هيبورن دان ڤرمأينن اڤابيلا تيدق دكاول إياله : [1] مروسق اتاو ملمهكن ڤماهمن ترهادڤ اجارن اسلام ملالوي فيليم تيدق برمورال دان ڬانس سهيڠڬ كانق-كانق دان رماج باڽق دڤڠاروهي دڠن عنصور negatif ترماسوق چوبا منيرو اكسي ڬانس سهيڠڬ ممبهاياكن ديري سنديري. [2] منجروموسكن ڤد يڠ حرام سڤرتي چارا برچاكڤ، ڤرڬاولن بيباس، هيبورن ملمڤاو، ڤاكاين منجولوق مات دان سباڬايڽ. بوديا تيدق صيحة اين منجوروسكن انق-انق كڤد ڤرڬاولن بيبس يڠ مروسقكن اخلاق سهيڠڬ statistik كيس روڬول منونجوقكن ڤلاجر سكوله برعمور انتارا 12 دان 16 تاهون منچاتتكن اڠكا ترتيڠڬي منجادي مڠسا روڬول د مان همڤير 90 ڤراتوس درڤد كيس روڬول باوه عمور دلاڤوركن مليبتكن اورڠ دكنالي ترماسوق تمن للاكي. [3] ملالايكن يڠ واجب سڤرتي تيڠڬل صلاة، مالس بلاجر علمو اڬام عقيبة سيبوق ملاين TV دان internet. لاهيرڽ اومة يڠ لوڤا كڤد الله عقيبة عاشيق دڠن كهيدوڤن دنيا دان لوڤا دڠن بكلن اخيرة. [4]، مڽيا-ڽياكن وقتو يڠ سڤاتوتڽ دڬوناكن دڠن منمبه عمالن صالح دان كرجا يڠ برفائدة. اخيرڽ لاهير اومت ڤمالس دان هاڽوت دالم خيالن [5] ممبواڠ هرتا سڤرتي ڤنونتون سڠڬوڤ هابيس دويت اونتوق مڠوندي ملالوي sms ستياڤ كالي stesen TV يڠ برلومبا-لومبا ملاهيركن أرتيس دري انق يڠ بارو تومبوه ڬيڬي سوسو هيڠڬ اورڠ توا يڠ سوده ڤاكاي ڬيڬي ڤلسو. اخيرڽ اومة اسلام تڠڬلم دالم هيبورن برلبيهن سداڠكن اورڠ لأين سيبوق مڠجر كماجوان. اورڠ لأين تروس تمبه حاصيل سداڠكن كيت عاشيق ممباذير
اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ
فرمان الله دالم أية 21 سورة الروم :
وَمِنْ آيَاتِهِ أَنْ خَلَقَ لَكُم مِّنْ أَنفُسِكُمْ أَزْوَاجًا لِّتَسْكُنُوا إِلَيْهَا وَجَعَلَ بَيْنَكُم مَّوَدَّةً وَرَحْمَةً ۚ إِنَّ فِي ذَٰلِكَ لَآيَاتٍ لِّقَوْمٍ يَتَفَكَّرُونَ ﴿٢١﴾
مقصودڽ : دان دانتارا تندا-تندا يڠ ممبوقتيكن ككواسأنڽ دان رحمتڽ، بهاوا دي منچيڤتاكن اونتوق كامو ﴿واهاي قوم للاكي﴾، استري-استري دري جنيس كامو سنديري، سوڤاي كامو برسنڠ هاتي دان هيدوڤ مسرا دڠنڽ، دان دجاديكنڽ د انتارا كامو ﴿سوامي استري﴾ ڤراسأن كاسيه سايڠ دان بلس كاسيهن. سسوڠڬوهڽ يڠ دمكين ايت مڠندوڠي كتراڠن-كتراڠن ﴿يڠ منيمبولكن كسدارن﴾ باڬي اورڠ-اورڠ يڠ برفيكير.
كتيك مڽوروتي قصة نبي إبراهيم عليه السلام سكلوارڬ دالم بر قربان دان توندوق ڤاتوه كڤد ستياڤ ارهن الله سهيڠڬ دبري سواتو كجايأن بسر ترماسوق مڠوبه بومي مكة يڠ تندوس كڤد كوتا ڤنوه كمعموران دان كبركاتن يڠ منجادي تومڤوان اومة مأنسي هيڠڬ كيني. كجايأن سسبواه كلوارڬ اكن ممبري كسن يڠ بأيك كڤد ڤمباڠونن مشاركة ستروسڽ نڬارا. بڬيتو جوڬ كڬاڬالن سسبواه كلوارڬ اكن ممبري كسن بوروق كڤد مشاركة ستروسڽ نڬارا. ملالوي institusi ككلوارڬأن، كهيدوڤن مأنسي بوليه دكاتاكن سنتياس برجماعة. كتوا كلوارڬ بوكن ساج مميمڤين اهليڽ، تتاڤي جوڬ مڠمالكن عنصور شورى دالم ستياڤ تيندق-تندوق ممبابيتكن اهلي كلوارڬ. دالم كهيدوڤن برجماعة، سوامي، استري دان انق-انق اكن صلاة برسام، ماكن، ممبلي-بله، برياضة سرتا ملاكوكن اكتيۏيتي ككلوارڬأن تنڤا مڠتڤيكن مان-مان اهلي كلوارڬ يڠ لأين. تمڤت تيڠڬل ڤولا عبارة شرڬ يڠ مڽمڤورناكن كهيدوڤن مأنسي، سڬالا-ڬالاڽ أدا ددالمڽ، ڤڠهونيڽ براس سلامت دان دليندوڠي، اڤاته لاڬي دڤيمڤين اوليه كتوا كلوارڬ يڠ برتڠڬوڠجواب سرتا سارات دڠن كاسيه سايڠ. رومهتڠڬ ڤينچڠ كران ڤميمڤينڽ تيدق برخدمة اونتوق اهلي يڠ دڤيمڤين اتاو اهلي تيدق مڠحورماتي ڤميمڤين ڤد ڤركارا يڠ بأيك.
اسلام منشريعتكن ڤركهوينن كران ممنوهي فطرة مأنسي يڠ تيدق بوليه هيدوڤ سنديرين. مأنسي ممرلوكن ڤرهاتين، ڤرتولوڠن، سوكوڠن دان ڤاسڠن اونتوق بركوڠسي كلمهن سرتا كقواتن يڠ بوليه ملڠكڤكن سبواه كهيدوڤن منوجو اخيرة. توجوان ڤركهوينن اونتوق منچاڤي كتنڠن دان كبهاڬيءن دالم كهيدوڤن. لومره يڠ برڤاسڠن اكن مڠاسيهي انتارا ساتو سام لأين كران مريك ساليڠ ملڠكڤي، جوسترو، مَوَدَّة منجاديكن مأنسي برهيمة سسام مخلوق الله دان برتولق انسور سسام انسان. كڤرلوان مَوَدَّة بوكن هاڽ اونتوق ممنوهي كإيڠينن seksual ، تتاڤي جوڬ ممنوهي كڤرلوان جيوا نوراني مأنسي يڠ سنتياس ايڠين ددمڤيڠي اوليه ڤاسڠن. مَوَدَّة براسسكن نفسو سراكه اكن مڠهيلڠكن رحمة هيڠڬ مموڠكينكن سوامي اتاو استري منيڠڬلكن ڤاسڠنڽ كران اورڠ لأين. مُشاوَرَة ڤولا برمولا اڤابيلا ڤاسڠن ساليڠ مڠحورماتي، ممهمي كڤرلوان دان كهندق ماسيڠ-ماسيڠ، ستروسڽ چوبا ممنوهيڽ تنڤا مڠوربنكن ساله ساتوڽ. تتاڤي منجادي سباليقڽ اڤابيلا كونسيڤ برجماعة دان شورى تيدق دتراڤكن دالم رومهتڠڬ. جك كتوا كلوارڬ تيدق منونايكن تڠڬوڠجواب كڤد اهلي يڠ دڤيمڤين، ڤڠهوني رومهتڠڬ اكن كهيلڠن أره دان ڤدومن تراوتما انق يڠ بلوم ممڤو مميمڤين ديري سنديري. سوامي دان استري ڤولا ممباوا هالوان سنديري مك تياد لاڬي ڤميمڤين دان يڠ دڤيمڤين. صفة أمانة منجاديكن ڤاسڠن سوامي دان استري لبيه برتقوى كڤد الله. انق جوڬ أمانه كڤد ايبو باڤ دان سجأوه مان مريك برجاي ممليهارا أمانة ايت جوڬ برداسركن كتقوأن يڠ دبينا.
مسلمين/مسلمات يڠ دبرکاتي الله سبحانه وتعالى
فرمان الله دالم سوره الذاريات ايات 56 :
وَإِذِ ابْتَلَىٰ إِبْرَاهِيمَ رَبُّهُ بِكَلِمَاتٍ فَأَتَمَّهُنَّ ۖ قَالَ إِنِّي جَاعِلُكَ لِلنَّاسِ إِمَامًا ۖ قَالَ وَمِن ذُرِّيَّتِي ۖ قَالَ لَا يَنَالُ عَهْدِي الظَّالِمِينَ ﴿١٢٤﴾
مقصودڽ : دان ﴿ايڠتله﴾، كتيك نبي إبراهيم داوجي اوليه توهنڽ دڠن ببراڤ كلمة ﴿سوروهن دان لارڠن﴾، مك نبي إبراهيم ڤون مڽمڤورناكنڽ. ﴿ستله ايت﴾ الله برفرمان: “سسوڠڬوهڽ اكو ملنتيقمو منجادي امام ﴿ڤميمڤين ايكوتن﴾ باڬي اومت مأنسي”. نبي إبراهيم ڤون مموهون دڠن بركات: “﴿يا توهنكو!﴾ جاديكنله جوڬ ﴿اڤله جوا كيراڽ﴾ دري كتوروننكو ﴿ڤميمڤين-ڤميمڤين ايكوتن﴾”. الله برفرمان: “﴿ڤرموهوننمو دتريما، تتاڤي﴾ جنجيكو اين تيدق اكن دداڤتي اوليه اورڠ-اورڠ يڠ ظاليم.”
سموڬ كيت سموا داڤت مڠحياتي قصة ڤڠوربانن دان كطاعتن يڠ دتونجوقكن اوليه نبي إبراهيم عليه السلام سكلوارڬ سهيڠڬ كيت بوكن سهاج طاعة كڤد الله دالم عبادة خصوص سڤرتي صلاة، ڤواس، حاج ماله سلوروه اسڤيق كهيدوڤن يڠ لأين ترماسوق ايكونومي، ڤوليتيق، سوسيال، ڤرونداڠن، كڤيمڤينن. القرءان منجلسكن باڬايمانا كڤيمڤينن صالح دان عاديل سهاج يڠ اكن ممباوا كسجهترأن دنيا دان اخيرة. كيت راس ترڤڠڬيل دڠن تيته سلطان ڤراق، سلطان نزرين يڠ مڽاتاكن كبيمباڠن بركنأن داتا لاڤورن موديل ايكونومي بارو يڠ منونجوقكن اڬيهن تيدق سإيمبڠ دان جورڠ ڤنداڤتن يڠ مليبر دالم اوسها نڬارا منچاڤي نڬارا ماجو دان برڤنداڤتن تيڠڬي اكن مڽوبوركن بوديا رشوة دالم كالڠن مشاركة. كڬاڬالن ڤميمڤين دالم ممبري fokus كڤد اسڤيق-اسڤيق ڤرومهن، ماكنن، ڤڠڠكوتن سرتا خدمة كصيحاتن دان راوتن ڤروبتن يڠ كوسڽ سماكين هاري سماكين منيڠكت تراوتما دڠن كنأيقكن هرڬ ميڽق ببراڤ هاري لڤس اكن مڽببكن قدر ڤنداڤتن تيدق ممڤو منمڤوڠ كوس سارا هيدوڤ يڠ سماكين تيڠڬي سهيڠڬ رامي كاكيتاڠن عوام دان سواستا منچاري جالن موده دڠن رشوة دان ڤچه أمانة. سيكڤ بوروس دالم مڠوروس هرتا نڬارا سهيڠڬ منيڠكتڽ ببنن هوتڠ يڠ همڤير كڤد تاهڤ مفليس منجادي مسئلة تمبهن كڤد نڬارا. بيلا صفة تقوى دان أمانة هيلڠ مك باڽق كروسقكن اكن برلاكو ترماسوق ايسو-ايسو تربارو سڤرتي ايسو كبوچورن سؤالن UPSR يڠ مڽوسهكن ڤلباڬاي ڤيهق. جيك سبلوم اين باڽق رومڤقكن دڠن ملاريكن ميسين ATM كيني دتمبه دڠن كيس ڤنجناية مڠڬودام ميسين ATM بڠك اونتوق منچوري واڠ. سلاڬي هوى نفسو تيدق ممڤو دقوربانكن اونتوق توندوق ڤاتوه كڤد الله مك سلاڬي ايتوله مأنسي اكن منجادي كودا توڠڬاڠن كڤد هوى نفسوڽ سنديري دان شيطان يڠ ممباوا كجالن كهنچورن دنيا اخيرة. بروسهاله دالم مڠاول نفسو اڬر توندوق كڤد الله. ڬوناله اوبت مجراب ايأيت اوندڠ-اوندڠ اسلام دالم ممبنتراس كيس جناية والاو ڤون راماي اومة اسلام سنديري مراساكن ڤلقسانأن ڤرونداڠن اسلام دالم نڬارا سڤرتي ارهن مڽمبليه انق كڤد نبي إبراهيم عليه السلام ايأيت سواتو يڠ ترلالو سوكر دان د لوار كممڤوان. اڤ يڠ ڤنتيڠ اياله ڤركاسكن علمو اسلام كڤد اومة اسلام سنديري سهيڠڬ عقيدة كيت اوتوه، عمالن كيت كوكوه سهيڠڬ كيقينن ترهادڤ سيستيم اسلام سماكين جلس منكال ڤراسأن منديواكن اوندڠ-اوندڠ ڤنجاجه داڤت دچڬه. اسلامله نسچاي كيت سلامت دنيا اخيرة.
فرمان الله دالم سوره المائدة اية 50 :
أَفَحُكْمَ الْجَاهِلِيَّةِ يَبْغُونَ ۚ وَمَنْ أَحْسَنُ مِنَ اللَّـهِ حُكْمًا لِّقَوْمٍ يُوقِنُونَ﴿٥٠﴾
مقصودڽ : سسوده ايت، ڤاتوتكه مريك بركهندق لاڬي كڤد حكوم-حكوم جاهلية؟ ڤدحال – كڤد اورڠ-اورڠ يڠ ڤنوه كيقينن – تيدق اد سسياڤا يڠ بوليه ممبوات حكوم يڠ لبيه ڤد درڤد الله.
بَارَكَ اللهُ لِيْ وَلَكُمْ فِي القُرْآنِ العَظِيْمِ وَنَفَعَنِي وَإِيَّاكُمْ بِمَا فِيْهِ مِنَ الآيَاتِ وَالذِّكْرِ الحَكِيْمِ وَتَقَبَّلَ مِنِّي وَمِنْكُمْ تِلاوَتَهُ إِنَّهُ هُوَ السَّمِيْعُ العَلِيْمُ وَاسْتَغْفِرُ اللهَ العَظِيْمَ لِيْ وَلَكُمْ وَلِسَائِرِ الُمْسِلِمْينَ وَالمُسْلِمَاتِ وَالمُؤْمِنِيْنَ وَالمُؤْمِنَاتِ فَاسْتَغْفِرُوْهُ فَيَا فَوْزَ المُسْتَغْفِرِيْنَ وَيَا نَجَاةَ التَّائِبِيْنَ
KHUTBAH KEDUA
اللهُ أَكْبَرُ ( 3 كالي ) اللهُ أَكْبَرُ ( 3 كالي ) اللهُ أَكْبَرُ كَبِيْرًا و الحَمْدُ ِللهِ كَثِيْرًا وَسُبْحَانَ اللهِ بُكْرَةً وَأَصِيْلا. الحَمْدُ ِللهِ وَحْدَهُ صَدَقَ وَعْدَهُ وَنَصَرَ عَبْدَهُ وَأَعَزَّ جُنْدَهُ وَهَزَمَ الأحْزَابَ وَحْدَهُ . أَشْهَدُ أَنْ لاإِلهَ إِلا اللهُ وَحْدَهُ لا شَرِيْكَ لَهُ , وَأَشْهَدُ أَنَّ سَيِّدَنَا مُحَمَّدًا عَبْدُهُ وَرَسُوْلُهُ , اللّهُمَّ صَلِّ عَلىَ سَيِّدِنَا مُحَمَّدٍ وَعَلَى آلِهِ وَصَحْبِهِ أَجْمَعِيْنَ . أَمَّا بَعْدُ…….فَيَا أَيُّهَا المُسْلِمُوْنَ اتَّقُوْا اللهَ وَأَطِيْعُوْهُ وَاعْلَمُوْا أَنَّ اللهَ يُحِبُّ المُتَّقِيْنَ فرمان الله تعالى دالم أية 27-28 سورة الحج :
وَأَذِّن فِي النَّاسِ بِالْحَجِّ يَأْتُوكَ رِجَالًا وَعَلَىٰ كُلِّ ضَامِرٍ يَأْتِينَ مِن كُلِّ فَجٍّ عَمِيقٍ ﴿٢٧﴾ لِّيَشْهَدُوا مَنَافِعَ لَهُمْ وَيَذْكُرُوا اسْمَ اللَّـهِ فِي أَيَّامٍ مَّعْلُومَاتٍ عَلَىٰ مَا رَزَقَهُم مِّن بَهِيمَةِ الْأَنْعَامِ ۖ فَكُلُوا مِنْهَا وَأَطْعِمُوا الْبَائِسَ الْفَقِيرَ
مقصودڽ : دان سروكنله اومت مأنسي اونتوق مڠرجكن عبادت حاج، نسچاي مريك اكن داتڠ ك ﴿رومه توهن﴾ مو دڠن برجالن كاكي، دان دڠن منوڠڬڠ برجنيس-جنيس اونتا يڠ كوروس يڠ داتڠڽ دري برباڬاي جالن ﴿دان چروق رنتاو﴾ يڠ جاوه. “سوڤاي مريك مڽقسيكن برباڬاي ڤركارا يڠ منداتڠكن فائدة كڤد مريك سرتا ممڤرايڠتي دان مڽبوت نام الله، ڤد هاري-هاري يڠ ترتنتو، كران ڤڠورنيأنڽ كڤد مريك دڠن بيناتڠ-بيناتڠ ترنق ﴿اونتوق دجاديكن قربان ﴾; دڠن يڠ دمكين ماكنله كامو دري ﴿داڬيڠ﴾ بيناتڠ-بيناتڠ قربان ايت دان بريله ماكن كڤد اورڠ يڠ سوسه، يڠ فقير مسكين.
مسلمين/مسلمات يڠ درحمتي الله،
هاري راي اين جوڬ دڤڠڬيل هاري راي حاج كران راماي اومة اسلام دري سلوروه ڤلوسوك دنيا سداڠ برهيمڤون د مكة دالم منونايكن عبادة حاج. سام-سام كيت بردعاء اڬر ڤارا جماعة حاج دبريكن كموداهن دالم منونايكن عبادة دان دكورنياكن حاج يڠ مبرور يڠ تياد بالسن كچوالي شرڬ. دعاءكن جوڬ دري كالاڠن كيت يڠ ماسيه بلوم منونايكن عبادة حاج سوڤاي دبريكن ڤلواڠ اوليه الله اونتوق منونايكنڽ. انتارا حكمة حاج اياله ملاهيركن راس كساتوان اتس داسر ايمان دالم مڠمبڠ دان منجاڬ كباجيكن اومة اسلام سچارا برسام. ستله اومة اسلام كهيلڠن خِلاَفَة سلاما 100 تاهون دري تاهون 1924 هيڠڬ كيني د مان ڤنجاجه ممبهاڬي نڬارا اومة اسلام سڤرتي كيت ممبهاڬي داڬيڠ قربان. ماله اڤ يڠ لبيه مالڠ موسوه اسلام لبيه براني ملاكوكن ڤمبونوهن دان ڤنينداسن ترماسوق دالم نڬارا اومة اسلام سنديري سهيڠڬ مريك برتيندق كجم منچينچڠ توبوه اومت اسلام سأومڤام كيت منچينچڠ داڬيڠ قربان. راس تاكوت دان ڬنتر موسوه اسلام كڤد اومة اسلام تله تياد عقيبة راماي د كالڠن كيت سنديري يڠ دهيدڤي ڤڽاكيت ‘الوَهْنُ’ ايأيت ترلالو چينتا كڤد دنيا دان ترلالو بنچي كڤد كماتين.
اوليه ايت سمڤنا برادا ڤد هاري راي قربان يڠ مڠتوق هاتي كيت سوڤاي مڠوربنكن راس چينتا ڤد دنيا دالم مماستيكن اسلام برادا دڤونچق جاي. ماريله كيت سام-سام برڬنديڠ باهو دالم مڠمباليكن سيستيم اسلام دالم مراجأي دنيا اڬر كمرديكأن فلسطين درڤد چڠكامن zionis يهودي داڤت دچافي، كظاليمن د سريا، عراق، مصر داڤت دهنتيكن، ڤمبونوهن etnik Ronghiya اوليه ڤلمڤاو بودا د Myanmar داڤت دسكت، ڤنينداسن اوليه ڤلمڤاو كريستيان د افريكا دچڬه، كڬانسان ترهادڤ اومة اسلام تايلاند داڤت ڤرهاتين، نصيب اومة اسلام سلوروه دنيا داڤت دبنتو د باوه ساتو بنديرا ايأيت اسلام يڠ مليا. يقينله كيت دڠن جنجي كمناڠن درڤد الله ترماسوق اماران الله بهاوا موسوه اسلام يڠ ماهو مليهت اسلام هنچور لبيه بأيك مريك ممبونوه ديري مريك سنديري دڠن چارا ڬنتوڠ ديري كران چهاي اسلام سماكين برسينر بوكن سماكين ڤودر. بوقتيكن كمناڠن اسلام سماكين دكت دڠن ممنوهي سڬالا شرط كمناڠن دان منجاوهي شرط ككالاهن
الله أكبر ! ألله أكبر ! الله أكبر ولله الحمد
سلام عيدالأضحى داوچڤکن کڤد سلوروه مسلمين دان مسلمات. باكَي يڠ برکممڤوان دسارنکن اكَر مڠهيدوڤکن سمبوتن عيدالأضحى اين دڠن عبادة قربان برمولا هاري إين هيڠݢ براخيرڽ هاري تشريق 13 ذوالحجة ننتي سباكَايمان يڠ دانجورکن اوليه اسلام.
قَالَ الرَّسُوْلُ : مَاعَمِلَ ابْنُ آدَمَ يَوْمَ النَّحْرِ عَمَلاً أَحَبَّ إِلَى الله عَزَّ وَجَلَّ مِنْ إِهْرَاقَةِ دَمٍ. وَإِنَّهُ لَيَأْتِي يَوْمَ الْقِيَامَةِ بِقُرُونِهَا وَأَظْلاَفِهَا وَأَشْعَارِهَا. وإِنَّ الدم لَيَقَعُ مِنَ اللهِ عَزَّ وَجَلَّ بِمَكَانٍ، قَبْلَ أَنْ يَقَعَ عَلَى الأَرْضِ. فَطِيبُوا بِهَا نَفْساً – رواه الترمذي وابن ماجه والحاكم
مقصودڽ : “تياد عملن يڠ دلاکوکن اوليه مأنسي ڤد هاري راي قربان يڠ لبيه دسوکأي الله دري مڠاليرکن داره (يعني مڽمبليه قربان) . سسوڠݢوهڽ اي اکن داتڠ ڤد هاري قيامة ننتي دڠن تندوق-تندوقڽ , کوکو-کوکو دان بولو-بولوڽ (دان دلتقکن داتس تيمباڠن) . دان سسوڠݢوهڽ داره بيناتڠ قربان ايت منداڤت کدودوقكن دسيسي الله دسواتو تمڤت يڠ تيڠݢي سبلوم اي جاتوه دأتس بومي. اوليه ايت, إخلاصكنله هاتي کامو کتيك برقربان ايت”
اللّهُمَّ صَلِّ عَلىَ سَيِّدِنَا مُحَمَّدٍ وَعَلَى آلِهِ وَصَحْبِهِ أَجْمَعِيْنَ اللّهُمَّ اغْفِرْ لِلْمُسْلِمِيْنَ وَالمُسْلِمَاتِ وَالمُؤْمِنِيْنَ وَالمُؤْمِنَاتِ الأحْيَاءِ مِنْهُمْ وَالأمْوَاتِ إِنَّكَ سَمِيْعٌ قَرِيْبٌ مُجِيْبُ الدَّعَوَاتِ وَقَاضِيْ الحَاجَاتِ وَأَلِّفْ بَيْنَ قُلُوْبِهِمْ وَأَصْلِحْ ذَاتَ بَيْنِهِمْ وَانْصُرْهُمْ عَلَى عَدُوِّكَ وَعَدُوِّهِمْ , اللّهُمَّ لا تُسَلِّطْ عَلَيْنَا مَنْ لايَخَافُكَ وَلا يَرْحَمُنَا, اللّهُمَّ انْصُرِ المُجَاهِدِيْنَ الَّذِيْنَ يُجَاهِدُوْنَ فِيْ سَبِيْلِكَ فِيْ كُلِّ زَمَانٍ وَمَكَانٍ , اللّهُمَّ انْصُرْ إِخْوَانِنَا المُسْلِمِيْنَ فِى فَلَسْطِين وَفِى سوريا وفي مصر وَفِى Myanmar وَفِى جَنُوْبِ بِلِيِبين وَفِى إيندونيسيا وفى تايلند وَفِى بَلَدِنَا ماليزيا اللّهُمَّ يَا مُنْزِلَ الكِتَابِ وَ يَا مُجْرِيَ السَّحَابِ وَ يَاهَازِمَ الأحْزَابِ اِهْزِمْهُمْ وَانْصُرْنَا عَلَيْهِمْ, اللّهُمَّ عَلَيْكَ بِاليَهُوْدِ وَمَنْ وَالاهُمْ, اللّهُمَّ عَلَيْكَ بِالنَّصَارَى وَمَنْ وَالاهُمْ, اللّهُمَّ عَلَيْكَ بِالهُنَوْدِ وَمَنْ وَالاهُمْ, اللّهُمَّ عَلَيْكَ بِالأمِيرِكَان وَمَنْ وَالاهُمْ, اللّهُمَّ عَلَيْكَ بِالِبرِيطَان وَمَنْ وَالاهُمْ, اللّهُمَّ عَلَيْكَ بِأَحْزَابِ المُشْرِكِيْنَ الطَّاغِيْنَ الظَّالِمِيْنَ وَمَنْ وَالاهُمْ, اللّهُمَّ دَمِّرْهُمْ تَدْمِيْرًا وَ تَبِّرْهُمْ تَتْبِيْرًا وَاجْعَلْهُمْ هَبَاءً مَنْثُوْرًا اللّهُمَّ انْصُرْ مَنْ نَصَرَ دِيْنَكَ وَاخْذُلْ مَنْ خَذَلَ دِيْنَكَ , اللّهُمَّ أَعِزَّ الإسْلامَ وَالمُسْلِمِيْنَ وَأَذِّلَّ الشِّرْكَ وَالمُشْرِكِيْنَ وَدَمِّرْ أَعْدَاءَ الدِّيْنِ وَانْصُرْ عِبَادَكَ المُؤْمِنِيْنَ . اللّهُمَّ تَقَبَّلْ مِنَّا صَلاتَنَا وَقِيَامَنَا وَأَضْحِيَتَنَا وَجَمِيْعَ حَسَنَاتِنَا وَاجْعَلْهَا خَالِصَةً لِوَجْهِكَ الكَرِيْم. رَبَّنَا آتِنَا فِي الدُّنْيَا حَسَنَةً وَفِي الآخِرَةِ حَسَنَةً وَقِنَا عَذَابَ النَّارِ. سبُحْاَنَكَ اللّهُمَّ وَتَحِيَّتُهُمْ فِيْهَا سَلامٌ وَآخِرُ دَعْوَاهُمْ أَنِ الحَمْدُ ِللهِ رَبِّ العَالَمِيْنَ


c: text/html

text:
للاكي توا يڠ دمقصودكن اياله سادييو چيڤتو وييونو، سأورڠ ورڬ امس يڠ سڠڬوڤ ممبلنجاكن سبهاڬين ڤنداڤتنڽ يڠ تيدق سبراڤ باڬي توجوان ايت والاوڤون دي، عبارت كا؞يس ڤاڬي ماكن ڤاڬي، كا؞يس ڤتڠ ماكن ڤتڠ.
ماله لبيه مڠاڬومكن، دي سڠڬوڤ براد دباوه سينر تريق ماتاهاري اونتوق منورونكن دوا كاروڠ سيمين دري كريتا سوروڠڽ سماس منمڤل جالن برلوبڠ دجالن ديسا ڬوندڠ-تونجوڠن.
سادييو چيڤتو وييونو ممباوا كريتا سوروڠڽ برايسي بارڠ٢ لوسوه دان سڠاج دڤاكير باڬي منوتوڤ سڤاروه بهاڬين جالن اڬر تيدق اد يڠ مڠڬڠڬو اكتيۏيتيڽ اونتوق منمڤل جالن يڠ برلوبڠ دان روسق.
دڠن مماكاي سلوار ڤينديق دان باجو لڠن ڤينديق، سادييو سڤرتي سوده بياسا دڠن ڤانس ماتاهاري، هاڽ توڤي يڠ دڤاكاي اونتوق مليندوڠي كڤالاڽ درڤد سينر ماتاهاري.
دي سأورڠ ديري ممبنچوه سيمين دان ڤاسير دڠن چمڤورن ا؞ير يڠ دأمبيل دري ساوه. بنچوهن سيمين ايت كمودين دتواڠكن كدالم لوبڠ٢ جالن سدالم 10 سينتيميتر (cm).
سادييو يڠ براوسيا 65 تاهون تيڠڬل ددوكوه ڬراسک RT 42 RW 11 ديسا/كچامتن ڬوندڠ، سراڬن، بكرجا سباڬاي توكڠ ساڤو دان مڠومڤول بارڠ لوسوه.
دڠن ڤنداڤتن تيدق سبراڤ، سادييو اكن مڠاسيڠكن واڠ حاصيل ڤنداتنڽ ايت اونتوق ممبلي سيمين سوڤايا داڤت منمڤل جالن.
”ساي بلي سنديري سيمين دان ڤاسير، مينتا دري سيسا٢ درومه اورڠ يڠ سدڠ دبينا اتاو دأوبهسواي. كادڠ داڤت، اداكالاڽ تيدق دبري،“ كاتاڽ.
ڤنداڤتن سادييو سميڠڬو سكيتر Rp100,000 اونتوق ساتو ميڠڬو دان دي مڠليليڠي كامڤوڠ مڠومڤولكن بارڠ٢ لوسوه اونتوق دجوال.
” كالاو براونتوڠ بوليه داڤت Rp150,000،“ كاتاڽ.
اوسها يڠ دلاكوكن اوليه سادييو ممڤربا؞يقي جالن روسق برمولا دري ڤڠالمنڽ يڠ ڤرنه جاتوه ترڤروسوق عاقبة جالن برلوبڠ ڤد تاهون 2012.
”ساي برسسق مڠڬوناكن جالن راي يڠ سيبوق. ساي سلالوڽ مڠاله، سواتو هاري ساي جاتوه كدالم لوبڠ اڤابيلا چوبا مڠيلق كريتا يڠ داتڠ مڠهيمڤيت ساي.
”رودا كريتا سوروڠ روسق سهيڠڬ ممبنتوق اڠک ‘8’ تتاڤي نصيب با؞يق بارڠ٢ ساي سوده ايكت، جادي تيدق جاتوه،“ تمبهڽ.

robotstxt: allowed

filter: keep


text:
منوروت ايستريڽ، سيتي ساره رايس الدين، 33، كتيک اين دوكتور ماسيه بلوم داڤت ممستيكن ڤونچا سبنر سواميڽ ايت همڤير ڤيڠسن سمالم ممندڠكن كڤوتوسن اوجين داره ماسيه بلوم كلوار.
”سبنرڽ دي سوده تيدق صيحت همڤير دوا ميڠڬو، كتيک اين جوڬ سواراڽ هيلڠ. موڠكين دي ترلالو ڤنت سهيڠڬ مپببكن دي تيدق برماي.
”بوات ماس سكارڠ دوكتور ممينتا دي بريحت دهولو، باڬايماناڤون كأدا؞نڽ ستابيل،“ كاتاڽ.
سمنتارا ايت، مڠنا؞ي ڤرانچڠن مريک يڠ باكل ’برسانديڠ‘ ڤد 26 فيبرواري اين، ساره بركات، سمواڽ ترڤولڠ ڤد كأدا؞ن سواميڽ دهولو.
”ساي تيدق ترفيكير ڤركارا ايت لاڬي. سببڽ ميمڠ شعيب يڠ ماهوكن ڤرسانديڠن كامي اين برلڠسوڠ.
”باڬايماناڤون، مليهت كأدا؞ن دي سكارڠ ساي تيدق بوليه كات اڤ. اڤ٢ جوڬ سمواڽ كنا اوتاماكن كصيحتنڽ دهولو،“ جلس سيتي ساره لاڬي.


text:
يڠ ڤرتام، كداي كاسوت "باتا " دمان اكو دباوا اروخ داتوق منجلڠ هاري راي دان اروخ داتوق ممبلي بارڠ٢ كڤرلوانڽ. كدوا، كداي ڤرابوت مصطفى دمان اروخ داتوق ڤرنه ممبلي كروسي دان الماري. كتيڬ، كداي "چيك"يڠ منجوال برماچم٢ بارڠن ترماسوق كاين باجو، الس ميجا، كاسوت،بارڠ٢ هياسن رومه دان سباڬايڽ. يڠ ايستيميواڽ دهادڤن كداي ترداڤت سأورڠ ڤرمڤوان توا تيوڠ هوا دودوق دسبواه كروسي سمبيل ممباچ اخبار اوتوسن ملايو! كات اروخ داتوق اي اداله امق كڤد توان ڤوڽا كداي...ميمڠ مڠحيرانكن اكو ڤد ماس ايت.
سلاڠ ببراڤ كداي دري سيتو ترداڤت كداي ممبوات بارڠ٢ لوڬم سڤرتي بلدي، ڤليتا، توڠ ڬيته دان سباڬايڽ يڠ مان اكو ماسيه ايڠت توكڠڽ اداله سأورڠ تيوڠ هوا يڠ ڬموق تنڤا سبله كاكيڽ….برسمبوڠ


text:
دي يڠ منتڤ دديسا موجوكرتو كداووڠ، دسيني، ترڤقسا برڬنتوڠ هارڤ كڤد نينيقڽ يڠ براوسيا 90 تاهون اونتوق مڠوروسكن ديري دان منجالنكن اكتيۏيتي سهارين سجق 10 تاهون لالو.
سولمي هاڽ ممڤو مڠڬرقكن ڤرڬلڠن تاڠنڽ دان برچاكڤ سهاج سرتا ترڤقسا مڠڬوناكن توڠكت اونتوق برڬرق. ستياڤ ڤرڬرقنڽ ايت سأكن-اكن سبواه روبوت.
منوروت يڠ برتڠڬوڠجواب مراوتڽ، دي مڠهيدڤي ڤپاكيت ڬينيتيک يا؞يت Ankylosing Spondylitis اتاو لبيه دكنلي سباڬاي ‘تولڠ بلاكڠ بولوه’ يڠ منجاديكن توبوه وانيتا ايت كاكو دان كرس سڤرتي كايو.
سولمي منجالني كهيدوڤن نورمل سواتو كتيک دهولو دزمان كانق٢ تتاڤي سندي بادنڽ مولا مڠرس كتيک دي منجڠكاو اوسيا رماج.
منوروت وانيتا بركنا؞ن، دي سوده براوسها مراوت ڤپاكيتڽ ايت دهوسڤيتل دان جوڬ سچارا تراديسيونل نامون سهيڠڬ كيني اوسهاڽ ايت تيدق سديكيت ڤون منونجوقكن سبارڠ ڤراوبهن.
“والاوڤون ساي مڠالمي كسوكرن اونتوق برڬرق، ساي تيدق ڤرنه منيڠڬلكن صلاة ليم وقتو. كسڠسارا؞ن ساي تيدق بوليه دجاديكن السن، تروس سجود كڤد اﷲ يڠ مها اسا. ساي جوڬ سريڠ ممباچ كتاب سوچي القرءان دان برذيكير.
“ساي سنتياس بردعاء اڬر دكورنياكن كصيحتن يڠ با؞يق دان داڤت سمبوه سڤرتي دهولو سوڤايا داڤت هيدوڤ برديكاري سرتا تيدق لاڬي مپوسهكن كلوارڬ ساي،” كاتاڽ كڤد Tribunnews.com بارو٢ اين.
كسوليتن يڠ دهادڤي سولمي ايت مپببكنڽ هاڽ مڠهابيسكن كباپقن ماس دڠن برباريڠ.
والاو باڬايماناڤون دي تتڤ منروسكن كهيدوڤنڽ دڠن منچاري ڤنداڤتن تمبهن ملالو؞ي ڤنجوالن هياسن مانيق حاصيل كرياتيۏيتي سنديري.
اونتوق تيدور جوڬ سولمي ترڤقسا ممينتا بنتوان نينيقڽ اتاو ساوداراڽ يڠ لا؞ين كران دي تيدق بوليه ممبيڠكوقكن بادن سچارا سنديري.
سولمي سبلوم اين ممڤوپا؞ي ابڠ كمبر للاكي يڠ مڠهيدڤ ڤپاكيت سام تتاڤي منيڠڬل دنيا تيڬ تاهون لالو.


text:
SKS White Warriors مرڠکول تختا ايت سلڤس منڠ سليسا دالم ڤرلاونن اخير ترهادڤ SKS Might Blue دڠن 15-0.
کمنڠن ترسبوت ممبوليهکن SKS White Warriors ممباوا ڤولڠ هديه بروڤا ڤيڠت امس دان ڤيالا ڤوسيڠن.
سلاکو ڤپاندڠ نا؞يب جوارا، SKS Might Blue ڤولا ممنڠي ڤيڠت ڤيرق، مانكالا سكواد Orange Hawk دتمڤت كتيڬ منريما ڤيڠت ڬڠسا.
اهلي ڤرليمين ستياوڠسا، داتوق احمد فوزي زهاري يڠ مراسميکن كجوهنن ايت مپاتاكن كبڠڬا؞ن كران سوكن بركنا؞ن يڠ دجاياكن اوليه ڤيهق سكوله دان ڤرساتوان ايبو باڤ دان ڬورو (PIBG) داڤت منچوڠكيل باکت بهارو دالم كالڠن موريد.
”منروسي ڤرتنديڠن سبڬيني، باكت٢ بهارو ڤما؞ين رڬبي بوليه دچوڠكيل سدري اول دان سچارا تيدق لڠسوڠ ممبنتو اوسها كراجا؞ن ممڤركاساكن سوكن رڬبي دنڬارا اين،“ كاتاڽ كتيک براوچڤ مراسميكن كجوهنن بركنا؞ن.
يڠ توروت حاضير يڠ دڤرتوا PIBG سكوله كبڠسا؞ن ستياوڠسا، شهڤندي عبدالمنان دان ڬورو بسر سكوله كبڠسا؞ن ستياوڠسا، داتين سيتي روقيه صالح.
كرنيۏل رڬبي ميني SKS Overload توجوه سبله كالي اين دسرتا؞ي 12 ڤاسوقن يڠ مليبتكن 150 اورڠ موريد.


text:
لوهن بركات، دي برنصيب با؞يق كران منجومڤا؞ي جاري يڠ ترڤوتوس ايت دان سڬرا منجالني ڤمبدهن.
”ساي كهيلڠن سڤاروه جاري كتيک چوبا ملابوهكن سا؞وه تتاڤي برنصيب با؞يق منجومڤا؞ي جاري اين،“ توليس ارتيس بركنا؞ن يڠ توروت بركوڠسي ڬامبر جاريڽ بربالوت دالم لامن سنيڤسوت.
ڤورتل ميرر ملاڤوركن ارتيس ايت توروت ممبريتاهو، مراس امت ساكيت سلڤس منجالني ڤمبدهن.
كجادين ايت برلاكو سلڤس كپاتا؞ن سنساسي لوهن بهاوا دي مپڠک بكس تونڠڽ، ايڬور تارابتاسوۏ اكن مپيمبه اسيد ڤد واجهڽ سكاليڬوس مپمارقكن ڤرسڠكيتا؞ن مريک.
سماس تموبوال سيارن تيليۏيشن روسيا، چينل أون، لوهن مندعوا ايڬور ممچه ماسوق رومهڽ سماس دي هندق تيدور.
”دي منچكيق ساي دان ساي بيمبڠ دي اكن مپيبه اسيد ڤد موک ساي،“ كاتاڽ.
والاو باڬايماناڤون، ايڬور ملالو؞ي جوروچاكڤڽ منافيكن كسموا تودوهن ايت دان مندعوا بكس تونڠڽ ايت مرنچڠ اونتوق منچمر نام با؞يقڽ دميديا روسيا دان انتارا بڠسا.


text:
منوروت اخبار The Sun UK، بينتڠ فيلم ترميناتور يڠ ڤرنه منجادي ڬابنور كاليفورنيا، ارنول د شوارزينيڬر مروڤاكن نام يڠ درامل باكل مڠڬنتيكن ترم ڤ.
راملن ايت دپاتاكن منروسي رانچڠن كرتون ڤوڤولر Simpsons، يڠ سبلوم اين جوڬ ڤرنه مراملكن كمنڠن ترم ڤ ڤد ايڤيسود Bart to the Future يڠ دسياركن ڤد تاهون 2000، 16 تاهون سبلوم راملن ترسبوت منجادي كپاتا؞ن.
كيني شوارزينيڬر ڤولا منجادي سبوتن اونتوق مڠڬنتيكن ترم ڤ سلڤس ساتو لاڬي ايڤيسود Simpsons منونجوقكن اكتور ايت منجادي ڤريسيدن AS مڠڬنتيكن ترم ڤ.
ترم ڤ كيني بردڤن تكنن قوات درڤد ڤندودوق AS سنديري دان مشاركت دنيا سوسولن ببراڤ داسر كونتروۏرسي يڠ دلقساناكنڽ ترماسوق مڠواتكواساكن لارڠن كماسوقن اومت إسلام كنڬارا بارت ايت.
تيدق سڤرتي ترم ڤ، شوارزينيڬر مميليقي ڤڠالمن ڤوليتيک يڠ لبيه لواس تراوتاماڽ كتيک ممنڠي ڤيليهن راي ڬابنور دكاليفورنيا ڤد 2003.
واتق شوارزينيڬر مونچول دالم فيلم The Simpsons موۏي كيرا٢ 10 تاهون لالو.
اكتور بربادن ساس ايت يڠ كيني براوسيا 69 تاهون سبلوم اين ڤرنه منددهكن حسرت برتنديڠ سباڬاي ڤريسيدن تتاڤي بلياو تيدق بوليه بربوات دمكين كران دلاهيركن دأوستريا.
“جک ساي لاهير دأميريكا، سوده ڤستي ساي اكن برتنديڠ كران اين مروڤاكن ماس يڠ سسواي،” كاتاڽ.
شوارزينيڬر جوڬ مروڤاكن اڠڬوتا ريڤوبليكن توروت منولق چالون ڤرتيڽ سنديري سجق دري اول لاڬي.


text:
بكلن تناڬ ايليكتريک يڠ ترحد مپببكن 90 ڤندودوق ايبن يڠ منديامي ڤركامڤوڠن ايت كتيڠڬلن منعمتي كمودنن اڤابيلا تيدق مميليقي كمودهن ڤرالتن ايليكتريک درومه.
مسئله ممبلڠڬو مريک ايت براخير اڤابيلا ڤركامڤوڠن ترسبوت داڤت منعمتي بكلن تناڬ ايليكتريک سلاما 24 جم حاصيل منفعة درڤد ڤنجان هيدرو ميكرو سومبڠن iM سراوق، يا؞يت اينيسياتيف ڤمباڠونن سوسيال دكتوا؞ي مجليس ڤنصيحة سراوق 1مليسيا (1MSAC) اونتوق ممبنتو منيڠكتكن كواليتي هيدوڤ مشاركت دبومي كپالڠ.
تواي رومه، سويڠ انسن بركات، ڤيهقڽ امت برتريما كاسيه كڤد iM سراوق كران مپدياكن ڤنجان هيدرو ميكرو بركواس 8 كيلووات اونتوق 15 كلوارڬ يڠ منديامي رومه ڤنجڠ بركنا؞ن.
“سلاما برتاهون-تاهون، كامي برڬنتوڠ كڤد الت جاناكواس كواس ديسيل ڤرسنديرين يڠ ممرلوكن ستياڤ كلوارڬ ممبلنجاكن انتارا RM250 هيڠڬ RM350 سبولن باڬي منداڤتكن بكلن ايليكتريک سلاما تيڬ هيڠڬ امڤت جم ڤد وقتو مالم.
“تمبه ممببنكن اڤابيلا كوس مڠڠكوت ديسيل امت ماهل باڬي كامي تراوتام كلوارڬ يڠ ممڤوپا؞ي انق٢ كچيل.
“سلڤس اين، واڠ يڠ بياسا دڬوناكن ممبلي ديسيل باڬي الت جاناكواس بوليه دسيمڤن اونتوق ممبيايا؞ي ڤنديديقن انق٢، ممبا؞يق ڤوليه رومه دان ماكنن،” كاتاڽ ڤد مجليس ڤپرهن ڤنجان هيدرو ميكرو ايت درومه ڤنجڠ بركنا؞ن بارو٢ اين.


text:
ترلتق دأوتارا كڤولاوان سوماترا دڠن ڤوڤولاسي 99 ڤراتوس ڤندودوق براڬام إسلام، اچيه انتارا نڬري دأيندونيسيا يڠ چوكوڤ اونيک دالم ممڤركاساكن اڬام إسلام.
مڠونجوڠي اچيه سلاما امڤت هاري تيڬ مالم برسام يايسن ڤمباڠونن ايكونومي إسلام مليسيا (Yapeim) بارو٢ اين، برجاي ممبوک مات ڤنوليس دان راكن٢ ميديا تمڤتن لا؞ين ترهادڤ ڤمبينا؞ن مسجد دان سوراو.
اينستيتوسي اڬام إسلام ايت داڤت دليهت دڠن جلس منروسي ڤمبينا؞ن سبواه مسجد دستياڤ 10 مقيم، بربيذا دڠن باندر راي لا؞ين يڠ ڤنوه دڠن ڤلباڬاي باڠونن ڤنچاكر لاڠيت دان ڬدوڠ ممبلي-بله.
جادي تيدق حيرانله لا؞وڠن اذان دان الونن باچا؞ن القرءان سنتياس ددڠري سڤنجڠ ڤرجالنن دنڬارا ترسبوت، ماله مسجد مريک چوكوڤ مرياه دڠن ڤلباڬاي جوالن دڤينتو ماسوق.
حكمه دسباليق تراڬيدي مسجد راي بيت الرحمن، منجادي سبوتن راماي سلڤس برلاكوڽ تراڬيدي سونامي ڤد 2004 كران باڠوننڽ لڠسوڠ تيدق تركنا اوليه بنچان عالم ترسبوت كيني دالم ڤروسيس ڤمبينا؞ن ڤايوڠ يڠ سام سڤرتي دمسجد نباوي، مكه.
منوروت كونسول جنرل مليسيا كميدان، اميزل فظلي راجلي، مسكيڤون مسجد ترسبوت دالم ڤروسيس ڤمبينا؞ن دان دجڠک سياڤ دالم تيمڤوه دوا تاهون لاڬي نامون ماسيه راماي ڤڠونجوڠ دري لوار نڬارا منزيارهي رومه عبادة ترسبوت.
“تراڬيدي يڠ برلاكو 11 تاهون لالو تله مڠوبه سلوروه اچيه درڤد سيكڤ ڤندودوق يڠ دهولوڽ سريڠ برانتقن كڤد لبيه توليرنسي، كڤستن ڤمباڠونن هيڠڬاله سيكتور ڤلنچوڠن نڬري اين.
“كيني، اچيه لبيه دكنلي دان ممباڠون ماله توروت منجادي كأوتاما؞ن باڬي كڤيمڤينن نڬارا ايندونيسيا. بوقتيڽ بوليه دليهت اڤابيلا ڤريسيدن جوكووي تروس ملاوت ڤندودوق ڤيدي جاي سهاري سلڤس ڬمڤا بومي لالو،” كاتاڽ.


text:
تيمبلن ڤڠاره اوڤراسي ماريتيم نڬري سراوق، کڤتن ماريتيم شهريف ستيۏ مچ کوين عبدالله برکات، بنتوان ترسبوت دڬرقکن ستله ڤوست اوڤراسي ماريتيم نڬري منريما ڤڠڬيلن کچمسن درڤد ڤميليق بوت ڤنچيڠ ڤد ڤوکول 4.20 ڤاڬي.
کاتاڽ، ڤميليق ايت مموهون بنتوان اونتوق ممباوا سأورڠ کرو بوت، چوا سون چو، 44، ممرلوکن راوتن لنجوت.
”سجوروس ادوان دتريما، کاڤل ماريتيم (KM) مڠالوم تله دأتور ڬرق کلوکاسي اونتوق ملقساناکن اوڤراسي ميديۏاچ کرو بوت ڤنچيڠ.
”بوت ڤنچيڠ ايت دتموکن ڤد لبيه کورڠ 6.50 ڤاڬي تادي دان مڠسا دڤيندهکن کKM مڠالوم سبلوم دباوا کجيتي کومڤليک س ماريتيم تون ابڠ صلاح الدين (Komtas)،“ کاتاڽ دالم کپاتا؞ن دسيني سبنتر تادي
تمبهڽ، مڠسا تله تيبا دجيتي Komtas ڤد ڤوکول 7.20 ڤاڬي دان دباوا کهوسڤيتل عموم سراوق (HUS) دڠن امبولن س.
دالم ڤد ايت، شهريف ممبريتاهو، اڬر مڠهوبوڠي تالين هوتلا؞ين 24 جم ڤوست اوڤراسي ماريتيم نڬري سراوق (082-432544) اتاو تالين کچمسن 999 جک ترداڤت سبارڠ کمالڠن اتاو کجادين کچمسن دلا؞وت نڬري اين.
”تيندقن سڬرا داڤت دأمبيل ماريتيم مليسيا ملالو؞ي معلومت يڠ دتريما ايت،“ جلسڽ.


text:
ستله سکيان لاما اکو برتوݢس د کامڤوڠ كوروموكو، احيرڽ اکو تله داڤت برتوکر ک سکوله لاءين دان سکوله لاءين ايت اياله سق بالمباڠن د ڤولاو بالمباڠن برسبلهن دڠن ڤولاو بڠڬ۔
ميمڠ راماي تيدق مڽڠک يڠ اکو اکن مميليه اونتوق برتوݢس د سان لاݢي ڤون تمڤتڽ يڠ جاءوه دري کوتا دان تنتو تيدق راماي يڠ سوک ک سان۔ ميمڠ موده اونتوق ک سان سکيراڽ مميليه سکوله ترسبوت کران تيدق راماي يڠ برمينت۔
کران ڤرڤيندهن ک سان جوݢ اکو احيرڽ برڤلواڠ منججقکن کاکي ک ڤولاو بڠݢى سبواه ڤولاو د اوتارا سابه دالم داءيره كودت۔ اياڽ سبواه ڤولاو يڠ بوليه دکاتاکن ماجو کران ترداڤت هوسڤيتل، بالاي ڤوليس دان ڤرخدمتن فيري دوا کالي سهار۔ جادي مودهله مريک د ڤولاو بڠݢى براولڠ اليق ک كودت اتاو تانه بسر۔
ڤرجالنن ک ڤولاو بڠݢى مڠمبيل ماس سلاما ١ جم ١٥ مينيت دڠن فيري ايت ڤون برݢنتوڠ دڠن کأداءن چواچ اتاو اومبك۔ بياساڽ اومبق بياساڽ بوليه منجڠکاو ٣ هيڠݢ ٥ ميتر تيڠݢي دان ميمڠ بربهاي کڤد بوت٢ كچل۔ سوقتو تيبا د ڤولاو ترسبوت اکو سمڤت ممرهاتيکن کأداءن سکليليڠ دان اکو تيدق داڤت ماسوق ک ڤولاو بالمباڠن ڤد هاري ايت کران کتياداءن بوت۔
جاد، اکو ڤون مڠينڤ د سبواه رومه تومڤڠن يڠ لبيه کڤد هومستي د سان۔ بايرن دالم رم٤٠ سمالم دان دسدياکن هاوا ديڠين دان جوݢ تمڤت مندي يڠ سلس۔ اورڠ٢ د ڤولاو بڠݢى بݢيتو مسرا سکالي دان ميمڠ جارڠ کيت راس سدميکين ديكاواسب كوت۔
سوقتو باڠون کأيسوقن هارڽ، اکو منوڠݢو بوتمن د هادڤن ڤجابت ڤلاجرن کچيل داءيره بڠڬ۔ ترڤقسا منوڠݢو سلاما ساتو جم ٣٠ مينيت سبلوم اورڠ يڠ ديتوڠڬو٢ مونچول دڠن کندراءن ڤاچوان امڤت رود۔ دري كاراكت برتولک برتولق ڤولا ک لوق توهوڬ کران د سان مريک بياساڽ ملتق ڤراهو اونتوق ک ڤولاو بالمباڠن۔
ڤرجالنن سلاما ١ جم ٢٠ مينيت دري لوق توهوڬ ک کامڤوڠ سلامت د ڤولاو بالمباڠن ساڠت تيدق تراس کران ڤرجالاننڽ يڠ امت اينده دڠن ڤمندڠن لاءوت يڠ ممبيرو دان جوݢ ڤنتاء٢ د سکليليڠ يڠ امت تيدق ممبوسنکن مات ممندڠ۔ ساتو ڤمندڠن يڠ تياد ديتمڤت لاءن۔ بوتمن ياءيت جونت سديکيت تاکوت دڠن لاءوت يڠ برݢلورا موڠکين کران دي لاما براد د کوتا کينابالو ياءيت سلاما ١٥ تاهون۔
اڤابيلا سمڤاي د سق بالمباڠن، کداتڠن اکو دسمبوت دڠن تيدق رسمڽ اوليه ڬورو٢ سکوله ايت ترماسوق اوليه ݢورو بسر يڠ کبتولن براد د کولوڠ سكوله۔ اکو داڤت راساکن يڠ اين مروڤاکن ڤرسکيترن کرجا يڠ اکو توڠڬو٢ ياءيت تنڤا تکنن سڤرتي يڠ اکو الامي سبلوم اين۔ موڠکين اکو تيدق بوليه بکرجا دکليليڠي اهلي کلوارݢ سندير۔ سڤرتي ترلالو برݢنتوڠ راساڽ دان اکو بوکنڽ ݢولوڠن بڬيتو۔
اکو ميمڠ رندوكن مورد٢ اکو د كوروموكو، تاڤي اکو مستي براوسها جوݢ هيدوڤ ک اره يڠ لبيه ڤروڬرسف۔ اکو تيدق داڤت راساکن ڤروڬرس دري سݢي کرجا اکو د تمڤت سبلومڽ۔ دان ماس اينله اکو کنا کينا براوسها دان بوكتيكن يڠ اکو تيدق ڤرلوكن ݢولوڠن تردکت اونتوق برجاي۔ دان سكارڠ، اکو براد د مڠڬاتل، کوتا کينابالو دان اکو اکن مڠهانتر نوتا سره توݢس ک كوروموكو دالم ميڠݢو اين۔ چوما ايت يڠ بلوم سلساء۔ دان سياڠ تادي بارو سهاج مڠهانتر ادم جيدن کڤد ايمكڽ۔ سموݢ سموݢ اکو برجاي۔


text:
فيلم لوچهڠ ماءوت ڤد ساي اداله سبواه فيلم كلاسك۔ جک اندا ماهو مليهتڽ دري سيسي سريوس،ندا اکن داڤاتي اياڽ اداله سبواه فيلم يڠ امت برجاي۔
هوسسن ابو هسسن اکن سلاماڽ دکنڠ سباݢاي ڤلاکون يڠ ديسبتكن کڤد فيلم-فيلم كڤندكارأن۔ بوکن تيدق اد فيلم يڠ تيدق ڤنديکر لاکونن بلياو نامون مليهت بلياو برکوت دان برتالي ليهير سوده تنتو منجادي ساتو کوميدي کڤد کيت يڠ ڬمركن علمو ڤندكرڽ۔ فاءيذل هوسسين چوبا منجادي ڤنديکر نامون تيدق برجاي۔موڠكن کران مركت وقتو ايت دان وقتو اين جوݢ تيدق چندروڠ کڤد فيلم-فيلم بڬيتو۔ ڤنربيت فيلم کيت سلاماڽ هاڽ اکن ممبوات فيلم اونتوق اونتوڠ۔دن کموڠکينن داڤت برݢيسيل بونتوت دان دادا دڠن ڤلاکون ڤرمڤوان يڠ دوڠو دان مندوڠوکن ايتو۔
فيلم لوچيڠ ماءوت ايت دأرهکن اوليه سأورڠ ڤڠاره فيليڤين۔ چوبا روجوع ويكيڤديا بهاس ملايو اونتوق کترڠن لنجوت۔
م وقتو يڠ سام کتيک فيلم لوچهڠ ماءوت ديتايڠكن،ادا سبواه فيلم کچيل يڠ ملينتس چڤت دان موڠکين تيدق دييڠت اوليه باڽق اورڠ۔فيلم ايت برجودول ڤراون ڤراون ڤندكر۔
ساي ترايڠتکن فيلم اين اڤابيلا ترليهت ڤوستر فيلم دڠن جودول ڤاليڠ بودوه دالم سجاره ڤرفيلمن دونيا ياءيت اکو ماسيه دار۔
فيلم ڤراون ڤراون ڤنديکر مڠيصهکن باݢاي مان سأورڠ ݢاديس يڠ همڤير دڤرکوسا اوليه سکومڤولن للاکي ممبالس دندم۔موڠكن اد سديکيت ڤرساماءن دڠن فيلم انم جاهانم،فيلم کوميدي ݢلڤ ڤاليڠ برجاي تانه ملايو،نامون ڤراون ڤراون ڤنديکر برجاي برديري سندير۔
ڤراون ڤراون يڠ همڤير دظاليمي يڠ دتيڠݢلکن همڤير ماتي اوليه کومڤولن جاهت دسلامتکن اوليه سأورڠ ݢورو سيلت يڠ ترساڠت هندل۔ ستله لاما دودوق برڬورو،ڤراون ايت احيرڽ مڠواساءي علمو كڤندكارأن يڠ امت هبت۔ نامون سباݢاي بايرن کڤد علمو يڠ ديچورهكن،بليياو ترڤقسا ملڤسکن كڤراواننڽ کڤد ݢورو ترسبوت۔
ديسينيله برمولاڽ دندم بلياو کڤد کومڤولن يڠ چوبا منذاليمڽ داهولو۔ ڤد ڤراون، کومڤولن جاهت ايتوله يڠ برتڠݢوڠجواب مڽببکن بلياو ترڤقسا مڽرهکن مهکوتا سوچڽ ايت کڤد ݢورو يڠ مڠاجر علمو سيلت کڤد بليياو۔
ايتوله، ݢورو سيلت دان بوموه بياساڽ اد موتيف سرونوق دالم ممبر۔
ڤراون ڤراون ڤون مولا منچاري ساتو ڤرساتو انݢوتا اڠݢوتا کومڤولن جاهت دان ممبونوه مريک دالم ستاءيل يڠ تيڤيکل باݢي فيلم ڤد زمان ايتو۔ ديخكر چريت،ڤراون کمبالي کڤد ݢوروڽ اونتوق ممبالس ڤربواتن جاهت ݢورو ايتو۔ بلياو تيواس دان دڤرکوسا سکالي لاݢي سبلوم ماتي دبونوه ݢوروڽ ايتو۔
ساي تيدق اکن منونتون فيلم اکو ماسيه دارا دان ساي حيران مڠاڤ جودول فيلم اين دلولوسکن کران اياڽ اداله لبيه جاهت بربنديڠ جودول انو دالم بوتول دان استر،ڤرمڤوءن دان جالڠ۔ انو دان ايستري سکورڠ-کورڠڽ بوليه مندابيق دادا ممڤوڽاءي کرياتيۏيتي منجودول۔
دري جودول فيلم ايت کيت تاهو مينتليتي سموا مريک يڠ ترليبت دالم ڤمبيكيننڽ۔ دڠکل دان ماءن-ماءن۔ دان بودق ڤرمڤوان يڠ برلاکون دالم فيلم برکناءن سمستيڽ اداله مرك-مرك يڠ ريلا دڤرݢوناکن دالم اڤ بنتوق دمي منچاڤاي چيتا٢ منجادي بينتڠ فيلم۔ مريک لوڤا يڠ فيلم ملايو هاڽ اد ساتو ڤلاکون ڤرمڤوان يڠ باءيق ياءيت نورماديه۔


text:
كجادين يڠ برلاكو كيرا٢ ڤوكول 7.15 مالم توروت مليبتكن امڤت بواه كريتا يڠ مان ساله سأورڠ ڤمندو براوسيا 29 تاهون چدرا دبهاڬين كڤالا.
كتوا چاوڠن ڤڠوروسن اوڤراسي دان بالاي جابتن بومبا دان ڤپلامت سلاڠور، عليمديا بوكري بركات، ڤيهقڽ منريما لاڤورن مڠنا؞ي كجادين ترسبوت كيرا٢ ڤوكول 7.33 مالم سبلوم تيبا دلوكاسي كجادين كيرا٢ 10 مينيت كمدين برسام 14 اڠڬوتا ترماسوق دوا بواه جنترا FRT.
”اڤابيلا سمڤاي دلوكاسي كجادين، كيت داڤتي كمالڠن ترسبوت مليبتكن ليم بواه كندرا؞ن ترماسوق سبواه لوري تريلر دكاوسن ڤوندوق تول ڤلازا بركنا؞ن.
”ڤمندو لوري تريلر تربابيت دان سأورڠ ڤمندو كريتا جنيس ڤروتون ساڬ مڠالمي كچدرا؞ن دان ترسڤيت درواڠ ڤمندو.
”كيت مڠڬوناكن ڤرالتن خاص دان برجاي مڠلواركن مڠسا سجوروس سلڤس ايت. كدوا-دوا مڠسا دهانتر كهوسڤيتل تڠكو امڤوان رحيمه (HTAR) كلڠ اونتوق راوتن لنجوت،“ كاتاڽ دالم ساتو كپاتا؞ن تڠه مالم تادي.
تمبه عليمديا، تيڬ لاڬي ڤمندو كريتا ماسيڠ٢ دري جنيس ڤيجوت، ڤرودوا الزا دان تويوتا ۏيوس، براوسيا دانتارا 24 هيڠڬ 29 تاهون تيدق مڠالمي سبارڠ كچدرا؞ن.


text:
ستاتيستيک يڠ دكلواركن اوليه بڠک دنيا دان تابوڠ كانق٢ ڤرتوبوهن بڠسا٢ برساتو (UNICEF) دالم لاڤورنڽ بركات، نڬارا يڠ ڤاليڠ ترججس اداله دبنوا افريكا دان اسيا سلاتن تراوتاماڽ اينديا.
ڤد تاهون 2013، ستاتيستيک دكلواركن اوليه بادن دنيا ايت يڠ مڠاتاكن 19.5 ڤراتوس درڤد كانق٢ دنڬارا ممباڠون هيدوڤ دڠن ايسي رومه هاڽ 1.90 دولر (RM5.70) سهاري.
منوروت ڤڠاره ايكسيكوتيف UNICEF، انتوني ليک، داتا يڠ تله دكلواركن ايت سبنرڽ ساڠت مڠجوتكن دان ‘مناكوتكن’ ڤد ماس سام كران جوتا؞ن كانق٢ ايت تيدق اكن مميليقي كهيدوڤن نورمل.
“كميسكينن يڠ دميليقي اوليه مريک ايت اكن مروسقكن مريک، دري سڬي فيزيكل دان مينتل.
“مريک بوكن سهاج تيدق منداڤت نوتريسي يڠ سڤاتوتڽ سهيڠڬ اد يڠ منيڠڬل دنيا ككورڠن ماكنن دان ۏيتامين ماله اد يڠ ساكيت ككل، باڬايمان ڤولا دڠن ڤنديديقن اونتوق مريک.
“كسن درڤد كميسكينن ايت ساڠت مناكوتكن، سبهاڬين درڤد اڠک اين سبنرڽ دري نڬارا بنوا افريكا. اد جوڬ كانق٢ يڠ هيدوڤ ملارت دان ميسكين دنڬارا-نڬارا ممباڠون،” كاتاڽ بارو٢ اين.


text:
كتوا ڤوليس دا؞يره تيمور لا؞وت، اسيستن كوميسيونر انوار عمر بركات، وانيتا بركتورونن چينا براوسيا دالم ليڠكوڠن اوسيا 40-هن دڤرچايا؞ي ڤيهق ڤرتام يڠ مڠيدر كوڤي بركنا؞ن دسكيتر جلوتوڠ.
كاتاڽ، كترڠن وانيتا بركنا؞ن دڤرلوكن اونتوق ملڠكڤكن سياستن كيس ايت مڠيكوت سيكشن 272 كانون كسيقسا؞ن.
”سهوبوڠن ايت ڤوليس ممينتا كرجاسام وانيتا بركنا؞ن اونتوق تمڤيل ممبنتو سياستن،“ كاتاڽ دالم سيدڠ اخبار دڤجابتڽ دسيني هاري اين.
سمنتارا ايت انوار ممبريتاهو، كڤوتوسن اوجين كيميا يڠ دلاكوكن ترهادڤ سيمڤيل كوڤي يڠ دمينوم دوا للاكي نيڤل دجڠک دڤراوليهي هاري اين.


text:
ڤرکارا ايت ترکاندوڠ دالم 14 ريسولوسي يڠ دچاڤاي اوليه ڤارا علما؞ دالم ڤرسيدڠن ميجا بولت علما؞ إسلام سدنيا مڠنا؞ي بيت المقدس يڠ برلڠسوڠ سلاما تيڬ هاري سجق جمعة لالو انجورن يايسن يا اقصى.
ڤپلارس ڤرسيدڠن ميجا بولت علما؞ إسلام سدنيا مڠنا؞ي بيت المقدس، داتوق دوکتور محمد خيرالدين امان رزالي برکات، کأره اوسها ايت، کراجا؞ن إسلام سلوروه دنيا ڤرلو سچارا سيريوس مڠمبيل تڠڬوڠجواب ترسبوت.
”ڤرکارا اين بوکن موده، اڤاته لاڬي اڤابيلا اد سبهاڬين نڬارا عرب ممبوک رواڠ دان منريما کدودوقن يهودي دنڬارا مريک دان تيندقن ايت تيدق ممبنتو ڤرجواڠن اونتوق ممبيبسکن ڤلسطين.
”باڬي مناڠني ڤرکارا ايت، اهلي ڤرليمن، علما؞، اهلي اکاديميک دان واکيل٢ کساتوان اومة ڤرلو مڠڬرقکن تکنن ايت دالم کلڠن مشارکت جک ماهو ممبنتو ممبيبسکن مسجد الاقصى دبيت المقدس،“ کاتاڽ.
بلياو برکات دمکين ڤد سيدڠ اخبار سلڤس تمت ڤرسيدڠن ميجا بولت إسلام سدنيا مڠنا؞ي بيت المقدس يڠ دسرتا؞ي همڤير 100 علما؞ سلوروه دنيا، دسيني سمالم.
محمد خيرالدين ستروسڽ برکات، اومت إسلام دسلوروه دنيا تراوتام کراجا؞ن٢ إسلام دچادڠکن منجاديکن 2018 سباڬاي تاهون ڤمبيبسن مسجد الاقصى دان مپلامتکن رعيت ڤلسطين ملالو؞ي ڤلباڬاي چارا يڠ منوروت اجرن إسلام.


text:
دينس يڠ مڠيکت تالي ڤرتونڠن برسام ککاسيهڽ، شزريک چيک محمد دين، 35، اخير اوکتوبر لالو، مرانچڠ ممتراي جنجي دعالم ڤرکهوينن اڤريل اين سباڬاي سوامي ايستري.
جلس ايبو کڤد دوا انق، خيرا خليشا، 7، دان محمد حقاش، 5، ايت، دي مولا مڠنلي شزريک سجق براوسيا 17 تاهون، موڠکين اينيله يڠ دکاتاکن تقدير. والاوڤون ساليڠ مڠنلي سکين لاما، نامون تق ڤرنه برتڬور ساڤ، باڬايماناڤون هوبوڠن مريک منجادي سماکين راڤت سجق تيڬ تاهون لالو.
”والاوڤون اڬق تڬس، چارا دي ممباواکن ديري، مڠحرمتي اورڠ لا؞ين، تراوتام اورڠ توا دان ڤراسا؞ن اورڠ سلا؞ين سيکڤ مڠمبيل برت ممبواتکن ساي سراسي دان ترپات لبيه سليسا برساماڽ.
”شکور کحضرة الهي، هوبوڠن کامي درستو؞ي کلوارڬ کدوا-دوا ڤيهق، ماله دي جوڬ مڠمبيل ماس يڠ اڬق لاما با؞يت تيڬ تاهون اونتوق مپسوايکن ديري دڠن انق٢ ساي. دي مليهت مريک ممبسر دان باڬي ساي راساڽ تيمڤوه ايت ممادا؞ي بواتڽ اونتوق مپسوايکن ديري،“ جلس دينس.
موديل چنتيق اين جوڬ توروت مڠاکو؞ي دي دسلوبوڠي ڤراسا؞ن اڬق ڬوڬوڤ اونتوق برڬلر ايستري بوات کالي يڠ کدوا.
”اڤابيلا ماهو برڬلر ايستري بوات کالي يڠ کدوا، تنتوله ساي ماهو منجادي يڠ لبيه با؞يق. والاوڤون ساي اين سأورڠ يڠ جنيس برديکاري، چاکڤ اڤ يڠ ساي نق چاکڤ دان فيکير اڤ يڠ ساي نق فيکير، تتاڤي سباڬاي وانيتا ساي ڤرلوکن سسأورڠ يڠ بوليه مميمڤين دان ممڤو ممبنتوق ساي منجادي سأورڠ يڠ لبيه با؞يق.
”کيت تق بوليه نق چرمين ديري کيت سنديري. هاڽ اورڠ لا؞ين يڠ ممڤو منيلاي اتاو ممبوات ڤنيلاين. سبب ايت ساي ممرلوکن سسأورڠ يڠ بوليه ممبيمبيڠ سهيڠڬ ساي برستاتوس تربا؞يق.


text:
سراماي 50 موريد سكوله ايت مپرتا؞ي دباوه انجورن ڬابوڠن ڤلاجر ملايو سمننجوڠ (GPMS) چاوڠن مربوق دان ڤرساتوان ايستري٢ كاكيتاڠن دان كاكيتاڠن وانيتا ڤيترونس (چاوڠن ڬورون)
يڠ دڤرتوا GPMS چاوڠن مربوق، سيف العزاد احمد صوفي بركات، لڠكه دأمبيل اوليه ايبو باڤ مڠهانتر دان ممبنركن انق مريک مڠيكوتي بيڠكيل ايت، اداله امت با؞يق.
“بلال مودا ڤرلو منداڤت لاتيهن سماس دسكوله لاڬي، ملالو؞ي بيمبيڠن دان خدمت نصيحة دبريكن، مريک تيدق اكن تاكوت اونتوق ملاكوكن اذان دسوراو دان مسجد ننتي.
“سماس براد دبيڠكيل ايت، موريد سكوله بركنا؞ن منداڤت تونجوق اجر تنتڠ توڬس يڠ ڤرلو دلاكوكن اوليه بلال دسمڤايكن اوليه ڤنشاره كوليه القرءان دان سنة دكوليج اونيۏرسيتي اينسانيه (Kuin) كوالا كتيل، محمد هزلي عسى ميل،” كاتاڽ.
بلياو جوڬ مڠوچڤكن تريما كاسيه كڤد ڤڠروسي ڤيترونيتا چاوڠن ڬورون، يوسناني اليونر كران ممبري كرجاسام باڬي منجاياكن بيڠكيل ايت.


text:
تـيـڬ لـوكـاسـي اوتـام ايـالـه هـوتـن سيمـڤـن سـوڠـاي ڤـولاي تنجوڠ ڤياي دان ڤولاو كوكوڤ دڤيليه سباڬاي تاڤق رمسر.
هوتن ڤايا باكاو مروڤاكن ساله ساتو درڤد ايليمن ڤنتيڠ دالم ايكوسيستم كهيدوڤن.
كوجودنڽ منجادي ڤنمڤن اومبق سمولاجادي دسمڤيڠ ممڤوپاي صفة چڤت تومبوه دان مميليقي كأونيكن مليندوڠي ايكوسيستم هيدوڤن اكواتيک سباڬاي حبيتة اودڠ ايكن دان كتم.
هوتن ڤاي باكاو منجادي ڤناهن هاكيسن مليندوڠي ڤنمڤتن مانسي دڤرسيسيرن ڤنتاي دان مپدياكن سومبر رزقي باڬي نلاين.
دالم ماس يڠ سام ڤنيڠكتن كڤرلوان مانسي ممرلوكن لبيه باپق كاواسن٢ دباڠونكن سباڬاي ڤنمڤتن اكتيۏيتي ايكونومي دان ڤنجانان ڤلواڠ ڤكرجان.
انتارا كاوسن٢ يڠ دباڠونكن ترماسوقله دلوكاسي برهمڤيرن هوتن ڤايا باكاو.
ترداڤت كڤرلوان دان كأوتامان باڬي منيڠكتكن كسدرن مشاركت برمولا درڤد ڬينراسي ڤلاجر ترهادڤ كوجودن دان ڤرانن ڤايا باكاو سباڬاي ايليمن اوتام ددالم ايكو سيستم كهيدوڤن سرتا ملقساناكن اينيسياتيف باڬي موجودكن كهيدوڤن سيمبيوسيس يڠ سأيمبڠ انتارا مانسي دان هوتن ڤايا باكاو.
جوسترو ايت جوهر كورڤوريشن (JCorp) سكالي لاڬي مڠنجوركن ڤروڬرم “Raja Zarith Sofiah Wildlife Defenders Challenge 2016” دڠن تيما “مانسي دان ڤايا باكاو: كأره كهيدوڤن سيمبيوسيس.”
ڤروڬرم ايت توروت منداڤت كرجاسام دڠن شريكت دالم كومڤولن جوهر كـورڤـوريشـن يـايـت كـولـيـم (مليسيا) برحد دان جوهر لند برحد سلاكو راكن ستراتيڬيک.
اي توروت منداڤت سوكوڠن ڤنوه درڤد اڬينسي٢ كراجان سڤرتي جابتن ڤنديديقن نڬري جابتن ڤرهيليتن جابتن ڤرهوتنن ڤربادنن تامن نڬارا جوهر دان جابتن عالم سكيتر سرتا (MNS)اMalaysia Nature Society.
ساسرن اوتام ڤروڬرم اداله ڤلاجر سكوله رنده دان منڠه دجوهر يڠ مليبتكن ڤپرتان 192 ڤلاجر دان ڬورو دري 13 سكوله رنده سرتا 11 سكوله منڠه.
ڤروڬرم “Raja Zarith Sofiah Wildlife Defenders Challenge 2016” ايت مماسوقي تاهون كدوا ستله كالي ڤرتام دأداكن ڤد تاهون 2013.
ڤــروڬــرم يڠ دڤـرتـنـديـڠـكـن ادالــه بربنتوق اكتيۏيتي سچارا بركومڤولن دمان ستياڤ كومڤولن ڤرلو ملقساناكن تيڬ ڤريڠكت چابرن.
ستياڤ كومڤولن دسرتاي انم ڤلاجر دان دوا ڬورو. ڤنيلاين دبوات كأتس ڤروجيک بركايتن تيما ڤرتنديڠن يڠ دجالنكن اوليه ستياڤ كومڤولن.
چـابـرن ڤـرتـام ادالـه ملـقـسـاناكن ڤروجيک يڠ داڤت منيڠكتكن كسدرن ديري سنديري دأيكوتي چابرن كدوا يڠ ممبري كسدرن كڤد راكن دان مشاركت ستمڤت ماناكالا چابرن كتيڬ اياله سيسي ڤمبنتڠن ڤروجيک.
ڤميليهن ڤمنڠ اداله برداسركن تاهڤ كجايان كومڤولن ملقساناكن ڤروجيک (مڠيكوت داي كرياتيۏيتي دان اينيسياتيف ماسيڠ٢) يڠ داڤت منيڠكتكن كسدرن ديري سنديري راكن دان مشاركت ستمڤت ترهادڤ كڤنتيڠن كهيدوڤن سيمبيوسيس مانسي سرتا ڤايا باكاو.
سمنتارا ايت ڤميليهن سكوله دجالنكن اوليه جابتن ڤنديديقن جوهر ملالوي ڤجابت ڤنديديقن دايره. تيمڤوه ڤرتنديڠن اياله برمولا دري ديسيمبر 2015 هيڠڬ جولاي 2016.
دولي يڠ مها موليا ڤرمايسوري جوهر راج زارث صوفيه المرحوم سلطان ادريس شاه بركنن براڠكت منچمر دولي مپمڤورناكن مجليس ڤراسمين دسيني بارو٢ اين.
توروت براڠكت كمجليس اين اياله چيق ڤوان خليدا بستمم دان تونكو تون امينه سلطان ابراهيم.
يڠ توروت حاضير اياله ڤڠروسي جاوتنكواس كصيحتن دان عالم سكيتر نڬري جوهر داتوق ايوب رحمة دان ڤڠروسي جاوتنكواس ڤنديديقن ڤنرڠن ڤمباڠونن اوسهاون دان كوڤراسي نڬري محمد جايس سردي.
توروت مپريكن ڤروڬرم ترسبوت اياله ڤريسيدن دان كتوا ايكسيكوتيف جوهر كورڤوريشن داتوق قمرالزمان ابو قاسيم دان ڤڠروسي موتيارا جوهر كورڤوريشن مرڠكڤ ڤڠروسي جاوتنكواس ڤڠنجورن ڤروڬرم RZS WDC 2016 داتين نورلايلا يحي.
حاضير سام يڠدڤرتوا JUITA داتين روسني عمر دان داتين زويه محمد.
ڤاميرن توروت دأداكن ڤد مجليس ڤراسمين ترسبوت يڠ مليبتكن كوليم (مليسيا) برحد جوهر لند برحد ڤربادنن تانه نڬارا جوهر جابتن ڤرهيليتن جابتن ڤرهوتنن جابتن عالم سكيتر دان D
كـومڤـولـن ملـقسـانـاكـن ڤـروجيک (مڠيكوت داي كرياتيۏيتي دان اينيسياتيف ماسيڠ٢) يڠ داڤت منيڠكتكن كسدرن ديري سنديري راكن دان مشاركت ستمڤت ترهادڤ كڤنتيڠن كهيدوڤن سيمبيوسيس مانسي سرتا ڤايا باكاو.
سمـنـتـارا ايت ڤـمـيـلـيـهن سـكـولـه دجالنكن اوليه جابتن ڤنديديقن جوهر ملالوي ڤجابت ڤنديديقن دايره. تيمڤوه ڤرتنديڠن اياله برمولا دري ديسيمبر 2015 هيڠڬ جولاي 2016.
دولي يڠ مها موليا ڤرمايسوري جـوهـر راج زاريث صـوفـياه الـمـرحـوم سلـطـان ادريس شـاه بـركـنـن بـراڠـكـت منچمر دولي مپمڤورناكن مجليس ڤراسمين دسيني بارو٢ اين.
توروت براڠكت كمجليس ايت اياله چيق ڤوان خليدا بستمم دان تونكو تون امينه سلطان ابراهيم.
يڠ توروت حاضير اياله ڤڠروسي جاوتنكواس كصيحتن دان عالم سكيتر نڬري جوهر داتوق ايوب رحمة دان ڤڠروسي جاوتنكواس ڤنديديقن ڤنرڠن ڤمباڠونن اوسهاون دان كوڤراسي نڬري محمد جايس سردي.
توروت مپريكن ڤروڬرم ترسبوت اياله ڤريسيدن دان كتوا ايكسيكوتيف جوهر كورڤوريشن داتوق قمرالزمان ابو قاسيم دان ڤڠروسي موتيارا جوهر كورڤوريشن مرڠكڤ ڤڠروسي جاوتنكواس ڤڠنجورن ڤروڬرم RZS WDC 2016 داتين نورلايلا يحي.
حاضير سام يڠدڤرتوا JUITA داتين روسني عمر دان داتين زويه محمد.
ڤاميرن توروت دأداكن ڤد مجليس ڤراسمين ترسبوت يڠ مليبتكن كوليم (مليسيا) برحد جوهر لند برحد ڤربادنن تامـن نڬـارا جـوهـر جـابـتن ڤـرهيليتن جابتن ڤرهوتنن جابتن عالم سكيتر دان Malaysian Nature Society.


text:
توروت دكنلي سباڬاي ڤرتنديڠن فيستيۏل اونتا راج عبدالعزيز، فيستيۏل ايت باڬايماناڤون لبيه ڤوڤولر دڠن جولوقن نام ڤرتنديڠن ’ Miss Camel‘ دڤريڠكت انتارابڠسا.
منوروت سعودي ڬازيت، فيستيۏل ايت برمولا سجق 1999 اڤابيلا سكومڤولن ڤندودوق تمڤتن درڤد ڤواق بدوي برستوجو مڠنجوركن ڤرتنديڠن اونتا ترچنتيق باڬي مڠيسي ماس لاڤڠ مريک.
سلا؞ين منداڤت سمبوتن اورڠ راماي، فيستيۏل ايت دكاتاكن توروت مـنـريـمـا سـوكـوڠـن درڤد كلوارڬ دراج سعودي.
سـهـوبـوڠـن ايـت، تـيـدق حـيـرانـلـه سكيراڽ كراجا؞ن عرب سعودي سڠڬوڤ مڠلواركن سهيڠڬ 10,000 ۏيسا دالم اوسها مناريق لبيه راماي ڤلنچوڠ دري سلوروه دنيا ممرياهكن فيستيۏل بركنا؞ن.
مريک يڠ برمينت بوليه منداڤتكن ۏيـسـا تـرسـبـوت دمان-مان كدوتا؞ن عرب سعودي اتـاو ڤـجابـت كونسولت نڬارا ايت.
اخبار يڠ سام توروت ممتيق ڤڠنجور سـبـاڬاي بـركات، سـبـاپـق 115 جـوتـا ريــال RM135.74) جـوتـا) دڤراونتوقكن سباڬاي هديه كسلوروهن اونتوق فيستيۏل كالي اين.
دالم ڤركمبڠن سام، عرب نيوس ملاڤوركن بهاوا فيستيۏل دباوه نا؞وڠن راج سلمان ايت اكن برلڠسوڠ دسبواه لوكاسي يڠ دكنلي سباڬاي رومه، كيرا٢ 120 كيلوميتر (km) دري رياض برمولا احد اين.
فيستيۏل يڠ برلڠسوڠ سلاما همڤير سبولن ايت دكاتاكن ممڤو مناريق كحاضيرن همڤير 300,000 اونتا دان ڤميليقڽ تراوتام دسكيتر نڬارا٢ تلوق.
”فـيـسـتـيـۏل تاهـونـن ايـن سـاڠـت برمعنا كـڤـد سلوروه ورڬ سعودي دان ڤلنچوڠ لوار دري سڬي سجاره، واريثن سرتا هيبورن يڠ دتاوركن دسيني،“ كات جوروچاكڤ فيستيۏل ايت، دوكتور تلال بن خالد الطريفي.
برتيماكن ’اونتا اداله تمدون ‘ يڠ مماڤركن كڤنتيڠن حـيوان ايت دالم سـجاره كـراجا؞ن سـعـودي، فيستيۏل ايت توروت مناوركن ببراب اچارا سمڤيڠن ترماسوق ڤرتنديڠن بركا؞يتن كانق٢، ڤاميرن، اچارا ليلوڠن اونتا دان سباڬايڽ. - اڬينسي


text:
ڤريسيدن مجليس اوليمڤيک مليسيا (MOM) تن سري تونكو عمران توانكو جعفر ممبريتاهو اي ڤنتيڠ باڬي اتليت مودا منيمبا ڤڠالمن يڠ برڬونا دان منداڤت لاتيهن تربايق دمي ماس دڤن سوكن دمليسيا.
“تاهون دڤن مروڤاكن تيمڤوه يڠ امت سيبوق باڬي سوكن دنڬارا اين دڠن سوكن كومنويل دڬول د كوس اوستراليا ڤد اڤريل دان سوكن اسيا ک-18 جاكرتا-ڤاليمبڠ ڤد اوڬوس.
“مليسيا جوڬ منچاتت سجاره دڠن كلايقن جوليان يي دالم اچارا لونچور ايس ڤد سوكن اوليمڤيک موسيم سجوق دڤيوڠچڠ كوريا سلاتن ڤد فيبرواري.
“ميمڠ اي مروڤاكن تاهون يڠ سيبوق دان ڤد عامڽ تاهون يڠ امت برمعنا دڠن سموا ڤرساتوان سوكن تروس براوسها كرس منيڠكتكن تاهڤ باڬي سوكن ماسيڠ٢” كاتاڽ دالم ڤراوتوسن سمڤنا تاهون بهارو بارو٢ اين.
منوروت تونكو عمران سموا ڤرساتوان سوكن ڤرلو براوسها لبيه كرس دان برديكاري دان مڠيكوتي ايرا ڤروفيسيونل باڬي ممستيكن اورڬانيساسي مريک دأوروس دڠن بايق دان مڠمبيل كيرا كڤنتيڠن ڤارا اتليت.
بلياو بركات كجايان اتليت مليسيا دسوكن SEA ک-29 اداله ڤلتفوم تربايق باڬي منيڠكت دان منچاڤاي متلامت يڠ لبيه تيڠڬي دڤريڠكت اسيا دان دنيا.
“ساي مستي مچوچڤكن تهنئه كڤد سموا ڤيهق كران منجاديكن سوكن اين ساتو كجايان بسر برمولا دري كمنترين بليا دان سوكن يڠ دكتواي خيري جمال الدين يڠ جوڬ ڤڠروسي جاوتنكواس ڤڠنجور سوكن SEA مليسيا (MASOC)” كاتاڽ.


text:
تيوري دان قاعدە ڤنوليسن جاوي
چارا دان ڤندکتن ڤڠاجرن/ڤمبلاجرن توليسن جاوي.نقاعده ڤمبلاجرن جاوي مروڤاکن قاعدە يڠ ڤنتيڠ دان ڤاليڠ اساس دالم ڤمبلاجرن دان ڤنوليسن توليسن جاوي.
اراس 1
ارس اين مروڤاکن ارس يڠ ڤاليڠ اساس دالم ڤمبلاجرن جاوي. ڤد ارس اين دتکنکن تيݢ ڤرکارا يڠ اوتام ياٴيت سوکو کات ڤرکاتان , ڤادنن حروف رومي دان جاوي دان صفة٢ حروف
ڤد ارس اين موريد تيدق دددهکن دڠن قاعدە٢ جاوي لاݢي سوڤايا موريد تيدق راس ترببن دان لبيه برمينت اونتوق ممڤلاجري جاوي. د اخير ڤمبلاجرن ارس اين، توروت دسدياکن لاتيه توبي يڠ ريڠن باݢي مناريق مينت موريد اونتوق بلاجر.
اراس 2
ڤد ارس اين ماسيه دککلکن قاعدە ڤادنن حروف سباݢاي اساس اوتام دالم ايجأن. ارس اين جوݢ منکنکن حروف٢ يڠ بياسا دݢوناکن ڤد ڤرکاتاٴن ڤينجمن بهاس عرب. د اخير ڤمبلاجرن توروت دسدياکن لاتيه توبي باݢي ممنتڤکن لاݢي ڤڠݢوناٴن دان ڤمهمن موريد-موريد
ارس 3
ارس اين منکنکن قاعدە ايجأن يڠ بتول دڠن چارا ممڤلاجري قاعدە يڠ بتول. دسوسولي دڠن لاتيهن يڠ دسرتاکن برسام دڠن ڤنرڠن قاعدە دان ڤمبتولن کسالهن سکيراڽ ڤرلو. موريد٢ دݢالقکن مروجوع فورمولا سڤرتي د ارس 1 دان ارس 2 باݢي مماهيرکن ديري دالم ايجأن جاوي
Posted in:


text:
تنجوڠ هارڤن يڠ سواتو کتيک دهولو دکنلي سباڬاي تنجوڠ ڬيلا ايت باڬايکن مڬنيت کڤد اورڠ راماي تراوتاماڽ ڤندودوق سکيتر ستياڤ کالي هوجوڠ ميڠڬو. ڤلباڬاي ڤراساران لڠکڤ برسسواين دڠن اکتيۏيتي رياضه کلوارڬ دهوجوڠ ميڠڬو دسدياکن، سلا؞ين اکتيۏيتي ڤرنياڬا؞ن کچيل-کچيلن، ڤڠونجوڠ جوڬ بوليه منڠمتي ماکنن لا؞وت سڬر دريستورن برهمڤيرن.
تنجوڠ هارڤن يڠ ترلتق برهمڤيرن ڤلابوهن اوتارا دڤلابوهن کلڠ سرتا بردکتن باندر سلطان سليمان ايت جوڬ مروڤاکن لوکاسي ڤوڤولر باڬي ڤڠنجورن چابرن ممنچيڠ. ڤلباڬاي ڤرتنديڠن ڤرنه دأداکن دتنجوڠ هارڤن سابن تاهون، ماله ڤپرتا؞نڽ جوڬ امت مڠڬالقکن برايکوتن هبوان يڠ دتاورکن بوکن کچيل.
بيارڤون ترلتق برهمڤيرن دڠن لوکاسي تومڤوان ممنچيڠ يڠ لا؞ين انتاراڽ سوڠاي تيرم، سلت ماهڠ، موارا سوڠاي سمنتا دان ڤولاو کتم، ترپات ڤوولاريتي تنجوڠ هارڤن ماسيه اوتوه.
سأورڠ کاکي ڤنچيڠ، محمد فزلي روسلي، 32، برکات، تنجوڠ هارڤن منجادي لوکاسي کڬمرنڽ کران موده ممڤراوليه اومڤن هيدوڤ دڠن هرڬ برڤاتوتن سلا؞ين کمودهن سڤرتي سوراو، تمڤت ماکن دان تندس عوام.
منوروتڽ، وقتو يڠ ڤاليڠ سسواي ممنچيڠ اداله کتيک ا؞ير ڤاسڠ کران کتيک ايتله ايکن رنچق مربوت اومڤن.
“کبياسا؞نڽ ساي داتڠ ممنچيڠ ڤد وقتو ڤاڬي اتاو ڤتڠ کمالم. باڬايماناڤون حاصيل تڠکڤن لبيه باپق برڬنتوڠ کڤد اومبق لا؞وت، سلالوڽ وقتو ا؞ير لا؞وت ڤاسڠ تنڠ ايکن ڤاليڠ باپق ماکن.
“وقتو تربا؞يق اونتوق ممنچيڠ دسيني اداله ڤتڠ هيڠڬ کتڠه مالم، سلالوڽ اول ڤاڬي ڤون ايکن اکن باپق ماکن سبب وقتو اين ا؞ير لا؞وت ماسيه تنڠ.
“اونتوق ممنچيڠ دسيني ڤرلو سسوايکن ڤرالتن يڠ دڬوناکن ترماسوقله حورن، باتو لادوڠ دان مات کا؞يل. اونتوق ڤنتاي برباتو سڤرتي اين لبيه سسواي ڬوناکن جورن ڤنجڠ اونتوق ممودهکن باليڠن ماناکالا باتو لادوڠ مستيله برسا؞يز بسر کران اروس لا؞وت درس،” کاتاڽ.


text:
جاكرتا ڤوس ملاڤوركن، ساله ساتو ڤرما؞ينن وايڠ يڠ ڤرنه تركنل سبلوم اين ترماسوقله وايڠ كليتيک. وايڠ كليتيک ترپات بربيذا دڠن وايڠ كوليت يڠ كباپقن واتق يڠ دحاصيلكن اداله براساسكن كوليت.
اد دڤربوات براساسكن كايو نيڤيس سڤرتي يڠ دڬوناكن اونتوق ممبوات بونيكا دڠن سا؞يز يڠ جوڬ دكاتاكن همڤير سام. دفهمكن، وايڠ كليتيک يڠ براصل دري تيمور تانه جاوا ايت ڤرنه دما؞ينكن كتيک زمان ڤمرينتهن كراجا؞ن لاما سڤرتي ماجڤاهيت، جڠڬالا دان كديري.
سجق تاهون 70-هن، ترداڤت كيرا٢ 50 اكتيۏيس وايڠ كليتيک براد دڤركامڤوڠن ڬوممڤير دكاراڠنوڠكو، جاوا تڠه.
باڬايماناڤون، دسببكن كورڠ سمبوتن بربنديڠ وايڠ كوليت، جومله اكتيۏيس وايڠ كليتيک سماكين بركورڠن دان هاڽ بوليه دبيلڠ دڠن جاري. باڬي ساله سأورڠ ڤندوكوڠ ڤرما؞ينن ايت، خطيب فيبي ميستر، 32، چابرن سماس مپوكركنڽ اونتوق تروس برتاهن.
سهوبوڠن ايت، دي مڠمبيل اينيسياتيف منجناماكن ڤرما؞ينن ترسبوت منجادي وايڠ دعوه إسلاميه دالم اوسها ممبري نفس بهارو ترهادڤ وايڠ كليتيک.
خطيب يڠ ممڤلاجري سني ڤرما؞ينن ايت درڤد باڤاڽ، توروت مڠحاصيلكن واتق سنديري يڠ دكنلي سباڬاي كومڤولن ولي سوڠو يڠ ترديري درڤد سمبيلن ڤندعوا.
قيصه ڤرجواڠن كسموا سمبيلن ولي ايت جوڬ منجادي چريتا اوتام دالم ستياڤ ڤرما؞ينن وايڠ ترسبوت. كيني، وايڠ كليتيک دجاديكن ساله ساتو ميديوم اونتوق مپيبركن اجرن إسلام خصوصڽ دجاوا تڠه، ايندونيسيا. – جاكرتا ڤوس


text:
احمد سافي، 42، دان نور زيانا مجيد، 32، ڤرنه ملالو؞ي دتيق سوكر سلڤس دوكتور مڠصحكن انق سولوڠ دان بوڠسو مريک مڠهيدڤ ڤپاكيت سام.
عاقبة ڤپاكيت ايت كدوا-دوا انقڽ، نور شهيداواني، 16، دان محمد خيرول عزمي، 10، هاڽ ترباريڠ سرتا تيدق ممڤو برديري دڠن سمڤورنا.
هاڽ انق كدواڽ، نور اليا نديا، 13، دصحكن نورمل دان بلاجر دسكوله اڬام دفيلدا چيكو 2.
”انق كامي تيدق سڤرتي كانق٢ نورمل لا؞ين اڤابيلا مريک هاڽ ممڤو منجريت دان مناڠيس جک لاڤر، ساكيت اتاو ماهوكن سسواتو.
”كامي تيدق ممڤو ممبيايا؞ي راوتن ڤپاكيت اين يڠ منچچه كوس ريبوان ريڠڬيت اونتوق انق سولوڠ كامي. كامي هاڽ سمڤت ممبوات راوتن اونتوق محمد خيرول عزمي.
”دسببكن ايت، فيزيكلڽ لبيه با؞يق بربنديڠ كاكقڽ،“ كاتاڽ كتيک دتمو؞ي درمهڽ، دسيني هاري اين.


text:
خطبة جمعة
سلامتکن ددنيا برسام دڠن اسلام
ٱلۡحَمۡدُ لِلَّهِ ٱلَّذِيٓ أَنزَلَ عَلَىٰ عَبۡدِهِ ٱلۡكِتَٰبَ وَلَمۡ يَجۡعَل لَّهُۥ عِوَجًا. أَشۡهَدُ أَن لَّا إِلَـٰهَ إِلَّا ٱللَّهُ وَحۡدَهُۥ لَا شَرِيكَ لَهُۥ، لَهُ الۡمُلۡكُ وَلَهُ الۡحَمۡدُ وَهُوَ عَلَى كُلِّ شَيۡءٍ قَدِيرٌ. وَأَشۡهَدُ أَنَّ مُحَمَّدًا عَبۡدُهُۥ وَرَسُولُهُۥ، الۡمَبۡعُوثُ رَحۡمَةً لِلۡعَالَمِينَ. اللَّهُمَّ صَلِّ وَسَلِّمۡ وَبَارِكۡ عَلَى حَبِيبِنَا وَشَفِيعِنَا وَإِمَامِنَا وَقُدۡوَتِنَا مُحَمَّدٍ، ٱلرَّحۡمَةِ المُهۡدَاةِ وَالنِّعۡمَةِ المُسۡدَاةِ وَعَلَى آلِهِ وَصَحۡبِهِ وَمَنۡ تَبِعَهُۥ وَنَصَرَهُۥ وَوَالَاهُۥ.
أَمَّا بَعۡدُ:
فَيَا عِبَادَ ٱللَّهِ، ٱتَّقُواْ ٱللَّهَ. وَتَزَوَّدُوا فَإِنَّ خَيۡرَ ٱلزَّادِ ٱلتَّقۡوَى، فَقَدۡ فَازَ ٱلۡمُتَّقُونَ.
واهي همبا2 الله، برتقواله کامو کفد الله دڠن مڠيکوت سݢل فرينتهڽ دان منيڠݢلکن سݢل لارڠنڽ. چاريله بکالن، مك سسوڠݢوهڽ سبأيك2 بکالن ايت اداله برتقوى. مك دمي سسوڠݢوهڽ برجاي دان سلامتله اورڠ2 يڠ برتقوى کفد الله.
سيدڠ جمعة يڠ درحماتي الله،
ماريله کيت مندڠر دان ممهامي فرايڠاتن درفد الله سبحانه وتعالى ددالم القرءان:
يَٰٓأَيُّهَا ٱلَّذِينَ ءَامَنُوٓاْ إِن تُطِيعُواْ فَرِيقٗا من ٱلَّذِينَ أُوتُواْ ٱلۡكِتَٰبَ يَرُدُّوكُم بَعۡدَ إِيمَٰنِكُمۡ كَٰفِرِينَ ١٠٠ [سورة آل عمران : ١٠٠]
(مقصودڽ): واهي اورڠ2 يڠ برايمان! جك كامو طاعة اكن سسوات فواق دري اورڠ2 (يهودي دان نصراني) يڠ دبريكن كتاب ايت نسچاي مريك اكن مڠمباليكن كامو منجادي اورڠ2 كافير سسوده كامو برايمان.
سسوڠݢوهڽ فرموسهن اورڠ2 يهودي دان نصراني ترهادف اومة اسلام کران حسد دان دڠکي، فدحال مريك تاهو بنرڽ نبي محمد صلى الله عليه وسلم داوتوسکن اوله الله سبحانه وتعالى، بنرڽ القرءان الکريم دبرتاهو کداتڠن اسلام دان نبي اخير زمان اوله رسول2 مريك دان ددالم کتاب2 مريك. تتافي کران ماهو ممواسکن هوا نفسو دنيا سمات2، مريك سڠݢوف مننتڠ اسلام. فننتاڠن ترهادف اسلام برلاکو سجق زمان رسول الله صلى الله عليه وسلم.
سبب تورون اية يڠ دباچ اين برمولا درفد کالڠن اورڠ2 يهودي ممفڠاروهي صحابة دالم کالڠن انصار، أوس دان خزراج يڠ تله برجاي دساتوکن دڠن اسلام ستله دهولوڽ مريك برفرڠ دان برموسه دانتارا ساتو سام لأين. دڠن هاسوتن اورڠ2 يهودي مريك ترفڠاروه دان همفير منچتوسکن ففراڠن سمولا. افبيل اية اين دباچ اوله رسول الله صلى الله عليه وسلم، ايمان يڠ اد ددالم هاتي مريك مڽدر دان مڠانصافکن مريك، لالو مريك برتوبة دان کمبالي برساتو.
نامون کيت داخير زمان اين سوده لمه ايمانڽ. فݢاڠن کفد اجارن اسلام سوده تيدق قوات لاݢي. دبيمباڠي اوله رسول الله صلى الله عليه وسلم دڠن سبداڽ:
لَتَتَّبِعُنَّ سَنَنَ الَّذِينَ مِنۡ قَبۡلِكُمۡ شِبۡرًا بِشِبۡرٍ وَذِرَاعًا بِذِرَاعٍ حَتَّى لَوۡ دَخَلُوا فِى جُحۡرِ ضَبٍّ لَاتَّبَعۡتُمُوهُمۡ. قُلۡنَا يَا رَسُولَ اللَّهِ آلۡيَهُودَ وَالنَّصَارَى. قَالَ فَمَنۡ. [رواه مسلم]
(مقصودڽ): کامو اکن ترايکوت2 دڠن اورڠ2 يڠ لبه دهولو درفد کامو سجڠکل دمي سجڠکل دان سهستا دمي سهستا سهيڠݢ مريك ماسوق کدالم لوبڠ بياوق، کامو اکن ايکوت سام. فارا صحابة برتاڽ: اداکه يڠ دمقصودکن ايت اورڠ2 يهودي دان اورڠ2 کريستيان؟ سبداڽ: سياف لاݢي؟
اورڠ2 يهودي دان کريستيان ݢاݢل مڠالهکن اݢام اسلام. مريك براوسها مڠالهکن اورڠ2 اسلام. اݢام اسلام تيدق بوله دکالهکن، تتافي اورڠ2 اسلام يڠ تيدق برفݢڠ دڠن اجارن اسلام بوله دکالهکن. مريك ݢاݢل ددالم ففراڠن أحزاب يڠ مڠمفولکن يهودي دان مشرکين مڠفوڠ اورڠ2 اسلام دمدينة، مريك دکالهکن.
ستروسڽ برلاکو ففراڠن صالب يڠ برتالو2کأتس نݢري اومة اسلام. اخيرڽ مريك برجاي منعلوق ولايه2 اسلام يڠ جأوه، ترماسوق درنتو اسيا تڠݢارا اين دان نݢارا2 افريقا. مريك مڠمبيل کسمفاتن درفد کلماهن راج2 دان فميمفين2 اسلام يڠ ليك دان لالي.
والوفون اورڠ2 اسلام دالم کادأن يڠ ساڠت لمه دان موندور، سلاݢي مريك برفݢڠ دڠن اجارن اسلام، مريك تيدق مڽره کاله، مريك مننتڠ فنجاجه هابيسن2. مريك تيدق مڠاکو کاله والوفون دبونه دڠن سنجات2 مودرن. مريك تيدق بوله دتوندوقکن سهيڠݢ برلاکو فرسيداڠن فارليمن بريتيش داول ابد کلافن بلس. دالم فرسيداڠن ايت دبحث تنتڠ فننتاڠن اورڠ اسلام ترهادف فنجاجه.
فردان منتري بريتيش فد ماس ايت، ويليام ݢليدستون (William Gladstone) مڽمفيکن اوچافن دالم فارليمن بريتيش سمبيل ممݢڠ کتاب سوچي القرءان يڠ دامبيلڽ مڠتاکن بهوا: “کيت اورڠ2 ايروفه کريستيان تيدق بوله منوندوقکن اورڠ اسلام سلاݢي اد تيݢ فرکارا فد اورڠ اسلام. يڠفرتام، کتاب اين (القرءان الکريم). يڠکدوا سمبهيڠ جمعة يڠ تيف2 ميڠݢو مريك مندڠر خطبة جمعة. دان يڠکتيݢ، حج دمکة.”
لالو مريك برفيکير اونتوق ملمهکن کقواتن اورڠ اسلام سفاي اورڠ اسلام منيڠݢلکن اجارن اسلام سديکيت دمي سديکيت. هاري اين مريك تله برجاي مڠهيلڠکن حکوم2 اسلام درفد کواس ممرينته نݢارا. کسلوروهن نݢارا اومة اسلام تيدق دفرنته دڠن شريعة اسلام، تتافي دفرينته دڠن اوندڠ2 ريکأن مأنسي يڠ دباوا ماسوق اوله فنجاجه بارت.
نامون اورڠ اسلام ماسيه لاݢي برفݢڠ دڠن اجارن اسلام. مريك مرونتوهکن اورڠ اسلام، مرونتوهکن اخلاق دان فراڠي مريك ملالؤي فرݢأولن بيبس، فکاين يڠ تيدق منوتف عورت، ملالؤي اورق، داده دان سباݢيڽ. دسباليقڽ اونتوق مڠهنچورکن اومة اسلام. اينله توجوان مريك.
کيت مڽقسيکن اف يڠ برلاکو فد هاري اين. اولهکران اورڠ اسلام رامي يڠ جأوه درفد اجارن اسلام سهيڠݢ موسه ايت دافت ملاݢاکن اورڠ اسلام سسام اسلام دسلوروه فلوسوق دنيا، برتمفور سسام سنديري دنݢارا عرب دان دببراف نݢارا لأين. بوکن سهاج ممبري فلواڠ کفد موسه2 ايت ملمهکن اورڠ اسلام، بهکن ممبري فلواڠ اونتوق مريك برنياݢ سنجات. مريك مڠڠکوت حاصيل بومي نݢري اورڠ اسلام.
اداله منجادي کواجيفن کفد مريك يڠ سدر دان انصاف مڽلامتکن مريك يڠ تيدق سدر، سلامتکن ددنيا برسام دڠن اسلام سفاي مريك سلامت داخيرة، ماتي برسام دڠن اسلام.
أَعُوذُ بِٱللَّهِ مِنَ ٱلشَّيۡطَانِ ٱلرَّجِيمِ.
وَلَا يَزَالُونَ يُقَٰتِلُونَكُمۡ حَتَّىٰ يَرُدُّوكُمۡ عَن دِينِكُمۡ إِنِ ٱسۡتَطَٰعُواْۚ [سورة البقرة : ٢١٧]
(مقصودڽ): مريك تيدق هنتيڽ2 ممراڠي كامو سمفي مريك (دافت) مڠمباليکن كامو دري اڬمامو (كفد ككافران)، سأندايڽ مريك سڠڬوف.
بَارَكَ ٱللَّهُ لِي وَلَكُمۡ بِٱلۡكِتَابِ وَٱلسُّنَةِ، وَنَفَعَنِي وَإِيَّاكُمۡ بِٱلۡآيَاتِ وَٱلۡحِكۡمَةِ. أَقُولُ قَوۡلِى هَٰذَا وَاَسۡتَغۡفِرُ ٱللَّهَ ٱلۡعَظِيمَ لِي وَلَكُمۡ وَلِسَائِرِ ٱلۡمُسۡلِمِينَ وَٱلۡمُسۡلِمَاتِ إِنَّهُۥ هُوَ ٱلۡغَفُورُ ٱلرَّحِيمُ.
22 محرم 1439 (13/10/2017)


text:
برداسركن اوندين كجوهنن يڠ توروت منجادي ڤوسيڠن كلايقن کڤيالا اوبر ايت مليسي مڠهوني كومڤولن Y برسام تايلند ۏيتنم دان فيليڤينا.
كاتاڽ ڤاسوقنڽ دليهت تيدق اكن مڠهادڤي مسئله اونتوق كسوكو اخير تتاڤي اونتوق منداڤتكن لالوان لبيه سليسا دڤريڠكت كاله ماتي ننتي مک مريک ڤرلو مڠتڤيكن تايلند باڬي منجادي جوارا ڤريڠكت كومڤولن.
”سچارا داسرڽ تايلند لبيه قوات بربنديڠ كيت تتاڤي مليسيا مميليقي ڤماين يڠ سوده برسديا اونتوق ممبريكن چابرن.
”تتاڤي كيت تيدق بوليه سام سكالي ممندڠ رنده كأوڤايان ۏيتنم دان فيليڤينا والاوڤون مريک بوكن ڤاسوقن ڤيليهن سباليقڽ كيت ڤرلو كرجا كرس“ كاتاڽ.
سيو بوق مڠاكوي تايلند مميليقي كقواتن يڠ سأيمبڠ تتاڤي دي اكن مڠكلكن باريسن ڤماين يڠ سوده دڤيليه اونتوق مڠڬالس چابرن نڬارا.
”كتيڬ-تيڬ ڤرسأورڠن وانيتا مريک (نيتچاون جينداڤول ڤونڤاوي چوچوووڠ دان بوسنن اوڠبمروڠڤن) بوكن موده اونتوق دتومبڠكن نامون كيت ماسيه ممڤوپاي ڤلواڠ اونتوق ممبريكن چابرن.
”تيدق اد ڤرتوكرن. ساي تتڤ اكن ممباريسكن ڤماين يڠ سوده ساي چادڠكن سبلوم اين (سونيا چياه ڬوه جين وي إيس. كيسونا دان ليم يين فون).
”ڤماين سڤرتي لي ييڠ ييڠ ڤولا موڠكين اكن دبريكن ڤلواڠ دالم ڤوسيڠن اخير ڤيالا اوبر ننتي“ كاتاڽ.
اونتوق اچارا برڬو ۏيۏيان هو-وون كي وي چاو مي كوان-لي ميڠ ييان دان يڤ چين وين-ڬوه ييا چيڠ دبري كڤرچايان اونتوق مڠڬالس چابرن نڬارا دقدح.


text:
بلياو بركات، سجق تاهون لڤس GMI تله ممولاكن اڤليكاسي ريۏولوسي ايندوستري كأمڤت دڠن ڤنوبوهن ifactory Innovation Centre باڬي ممبريكن ڤنددهن اول كڤد ڤارا ڤلاجرڽ.
”سيستم ڤڠاجين GMI سجق اول ڤنوبوهنڽ سميمڠڽ مڠيكوت كڤرلوان اوندوستري باڬي ملتقكن ڬرادوان GMI سباڬاي تولڠ بلاكڠ دان ڤنراجو ايندوستري تيڠڬي نڬارا،“ كاتاڽ كتيک براوچڤ ڤد مجليس كونۏوكيشن GMI كالي ک-23، دڤوست كونۏوكيشن انتارابڠسا ڤوتراجاي (PICC)، دسيني سمالم.
تمبه ازهر، GMI مڠأوتاماكن ڬابوڠن كترامڤيلن تيكنيكل، سوسيال دان ڤمبلاجرن دالم ڤمبنتوقن ڬرادوان يڠ هوليستيک باڬي مڠهادڤي چابرن ريۏولوسي ايندوستري كأمڤت.
سباپق 1,451 ڬرادوان منريما ديڤلوما ماسيڠ٢ دالم بيدڠ كجوروترا؞ن تيكنولوڬي براورينتاسيكن جرمن ڤد مجليس كونۏوكيشن كالي اين.
ڤد مجليس ايت سأورڠ مهاسيسوا، احمد ايمن اشمل احمد كمال منريما انوڬره خاص كچمرلڠن 2017 يڠ دسقسيكن جاڬوه ايكويستريان نڬارا، محمد قابل امبق محمد فتيل سلاكو ڤڠاره ايكسيكوتيف MTU سرۏيس (M) سنديرين برحد.


text:
سربوان اوليه ڤاسوقن ڤڠواتكواس اڬام إسلام جوهر (JAIJ) باتو ڤاهت دان ڤوليس ايت برجاي منڠكڤ كليم-ليم مريک يڠ براوسيا انتارا 25 هيڠڬ 30 تاهون.
كسموا مريک دتاهن دسبواه بيليق هوتيل برسام-سام امڤت تابوڠ درما دان واڠ توناي برجومله RM3,800 دڤرچايا؞ي حاصيل كوتيڤن درڤد اورڠ راماي.
كتوا ڤوليس دا؞يره، اسيستن كوميسيونر عبدالواحد موسى بركات، كومڤولن ايت دكسن منجالنكن كوتيڤن درما سجق اول تاهون اين دڠن مپاسركن اورڠ راماي يڠ سدڠ منعمتي ماكن مالم.
”سينديكيت اين دڤرچايا؞ي سريڠ برليڬر-ليڬر دريستورن، كداي ماكن دان كاكي ليم بڠک٢ دسڤنجڠ جالن رحمة، جالن سلطانه، جالن عمر، ڤاسر باتو ڤاهت دان ببراڤ لوكاسي لا؞ين،“ كاتاڽ كتيک دهوبوڠي سبنتر تادي.


text:
منتري ڤنديديقن، داتوق سري محزير خالد ممبريتاهو، ڤلاجر بركنا؞ن يڠ اكن دأيريڠي انم ڬورو اداله درڤد 400 ڤلاجر يڠ مڠمبيل بهاڬين دالم بيڠكيل ترسبوت سلاما ليم هاري سجق 19 هيڠڬ هاري اين برلڠسوڠ دڤوست ڤرمات ڤينتر نڬارا، اونيۏرسيتي كبڠسا؞ن مليسيا (UKM).
كاتاڽ، ڤروڬرم بركنا؞ن يڠ سوده ماسوق ايديسي كأمڤت برتوجوان اونتوق منچوڠكيل دان منچاري باكت ڤلاجر يڠ بوليه دتونجولكن سباڬاي باكل چالون انوڬره نوبل.
”كسموا 400 ڤلاجر اين دڤيليه درڤد سكوله براسراما ڤنوه، سكوله برڤريستيج تيڠڬي، سكوله منڠه سا؞ين س، مكتب رنده سا؞ين س مارا (MRSM)، كوليج ڤرمات ڤينتر دان اساسيڤينتر دري سلوروه نڬارا.
”اداله دهارڤكن ملالو؞ي بيڠكيل اين اكن لاهير سأورڠ ڤمنڠ انوڬره نوبل نڬارا ڤد ماس اكن داتڠ كران كيت تله ملتقكن باتو اساسڽ سكارڠ اونتوق منچاڤاي متلامت ترسبوت،“ كاتاڽ.
محزير بركات دمكين كڤد ڤمبريتا سلڤس منوتوڤ بيڠكيل مينسيت PERMATA ناسيونل 2016 دڤوست ڤرمات ڤينتر نڬارا، UKM دسيني هاري اين.


text:
ماله كڤد مريک يڠ بركونجوڠ كنڬري اين كتيک ايت داڤت مراسا؞ي كأيندهن ريمبونن ’ساكورا قدح‘ اتاو tecoma ايت يڠ مڠهياسي كباپقن جالن اوتاماڽ.
كحاضيرن بوڠا ساكورا اتاو نام سا؞ينتيفيکڽ، tabebuia rosea ايت مناريق ڤرهاتين ڤڠڬونا جالن راي ترماسوق ڤلنچوڠ اونتوق برڬامبر دباوه ريمبونن ڤوكوق ترسبوت.
ماله سأكن-اكن منجادي ساتو فينومينا اڤابيلا باپق يڠ مموات نا؞يق سواسا الا٢ موسيم بوڠا اين كلامن فيسبوک اتاو اينستڬرم ماسيڠ٢ دڠن ڤلباڬاي ميسيج تتكالا مڠحياتي كأيندهن سواسان اين.
تيدق داڤت دنافيكن چواچ ڤانس دنڬري اين ڤد اول تاهون ممبواتكن ڤوكوق ترسبوت مڠلواركن بوڠا برورنا ڤوتيه دان ميره جمبو يڠ باپق، سكالي ڬوس منجاديكن موسيم بوڠا دقدح سنتياس مكر.
سجوجورڽ، اورڠ قدح توروت بربڠڬ دڠن انوڬره اين كران باپق ممڤرچايا؞ي ڤد كتيک بوڠا tecoma بربوڠا لبت اي مننداكن موسيم كماراو براخير.
ڤوكوق tecoma يڠ جوڬ دكنلي اوليه اورڠ قدح سباڬاي ڤوكوق كرتس تيسو سوده لبيه 15 تاهون دتانم اوليه ڤيهق بركواس تمڤتن (PBT) نڬري اين دان سابن تاهون سماكين مكر كران دكا؞يتكن دڠن ڤراوبهن چواچ ڤانس اتاو كماراو يڠ ملمڤاو.
كتوا بهاڬين لنسكڤ دان ريكرياسي مجليس باندراي الور ستار (MBAS)، محمد فيزل ابو بكر بركات، همڤير 1,000 ڤوكوق بوڠا tecoma دتڤي-تڤي جالن باندر الور ستار يڠ بركمبڠ سچارا برڤريڠكت دالم تيمڤوه چوما دوا ميڠڬو سبلوم ڬوڬور سڤنوهڽ.
”سوكر اونتوق منجڠكاكن سام اد ڤوكوق tecoma اكن مكر سرنتق كران ڤروسيس ڤندبوڠا؞نڽ برڬنتوڠ كڤد چواچ. چواچ ڤانس برتروسن اكن ممبنتو مڠڬالقكن بوڠا ڤوهون tecoma اين اونتوق تروس مكر.
”سباليقڽ جک هوجن، ڤروسيس ڤندبوڠا؞نڽ اكن تربنتوت يڠ مان موڠكين مپببكن تيدق بربوڠا. ماله، هوجن جوڬ اكن مپببكن بوڠا ڤوكوق tecoma اين چڤت لوروه،“ كاتاڽ.


text:
ماساکن تيدق، جوڠيون يڠ ترکنل دڠن صفة چريا دان سريڠ مڠڬمبيراکن راکن-راکنڽ دلاڤورکن مڠالمي مسئله ڤريبادي تيڠڬي سهيڠڬ سڠڬوڤ ممبونوه ديري دکالا ديريڽ براد دڤونچق ڤوڤولاريتي.
جوڠيون منيڠڬل دنيا کران دڤرچايا؞ي مڠهيدو راچون کربون مونوکسيدا يڠ ترحاصيل درڤد ارڠ يڠ دباکر دکديامنڽ.
دي ڤرنه منچريتاکن مسئله يڠ دهادڤيڽ کڤد راکن٢ دان اهلي کلوارڬڽ، نامون کران تياد بنتوان سبتولڽ دتريما اوليه جوڠيون، ڤپاپي ايت نيکد ممبونوه ديري.
منوروت سأورڠ اهلي ڤسيکولوڬي ايندونيسيا، روسلينا ۏيراولي، ڬولوڠن سيليبريتي سريڠ دأڠڬڤ ممڤوپا؞ي سڬالا-سڬالاڽ، ڤدحال همڤير کسلوروهن ماس دهابيسکن اونتوق بکرجا سدڠکن هيدوڤ مريک ڤنوه ککوسوڠن اتاو کسڤين.
“اڤ يڠ بوليه ممبوات کيت برتاهن ستياڤ هاري؟ جاوڤنڽ اداله کيت ممڤوپا؞ي کلوارڬ يڠ کيت بوليه تمو؞ي، راکن يڠ ڤدولي دڠن کيت دان مريک يڠ سودي برکوڠسي مسئله سرتا ممڤو دأجق بربينچڠ دري هاتي کهاتي.
“نامون ڬولوڠن ارتيس اين ممبونوه ديري کران مريک برسنديرين،” توتور روسلينا.
جلس روسلينا لاڬي، هيلڠڽ ايکتن يڠ مندالم دڠن اورڠ تردکت، تياد وقتو اونتوق ديري سنديري دان کورڠڽ ماس بريهت مپببکن سجومله ارتيس بردڤن مسئله ايموسي.
عاقبتڽ، نيلاي کبهاڬيا؞ن ڬولوڠن برکنا؞ن هيلڠ دان برتوکر منجادي ساتو تکنن کڤد مريک.


text:
کمودهن جالور ليبر (Wifi) دکنلي JCorp Wifi ايت اداله اينيسياتيف تربهارو جوهر (JCorp) يڠ دلنچرکن منتري بسر، داتوق سري محمد خالد نوردين سچارا سيمبوليکڽ دلرکين سينترل ديسني سبنتر تادي.
ڤروجيک JCorp Wifi دڠن کرجاسام تيليکوم مليسيا برحد (TM) ملالو؞ي TM ONE ايت اکن مپدياکن کمودهن ڤرخدمتن Wifi برکلاجوان تيڠڬي دسلوروه نڬري.
لبيه 800 هوتسڤوت دباڠونکن ملالو؞ي اينيسياتيف ايت مليڤوتي دا؞يره سڬامت، موار، ليدڠ، باتو ڤاهت، مرسيڠ، کلواڠ، کوتا تيڠڬي سرتا جوهر بهارو دان هوتسڤوت بهارو اکن دڤرلواسکن ڤد ماس دڤن.
محمد خالد برکات، اينيسياتيف JCorp Wifi ايت مروڤاکن ساتو تيتيق سنتوهن باجيت جوهر 2018 يڠ مليبتکن کوس کسلوروهن سباپق RM10 جوتا ستاهون اونتوق ليم تاهون تيمڤوه اوڤراسي.
”کمودهن اين بوکن سهاج ترسديا اونتوق مشارکت دباندر. ماله ببراڤ هوتسڤوت دکاوسن يڠ ترڤيليه مليبتکن کاوسن لوار باندر. سموا اين اداله کران کيت ايڠين ممستيکن کاوسن لوار باندر دان باندر دجوهر اکن ترهوبوڠ دڠن با؞يق.
”هاڽ دڠن جاريڠن اينترنيت يڠ ستابيل دان ملواس سڤرتي اين، کاوسن لوار باندر اکن داڤت منريما ڤلباڬاي ليمڤهن ايکونومي دري باندر دان سباليقڽ،“ کاتاڽ يڠ جوڬ ڤڠروسي JCorp.


text:
كماتين اكبر، 25، چوكوڤ تراڬيس اڤابيلا دڤرچايا؞ي دتلن هيدوڤ٢ دالم كبون كلاڤ ساويت باڤاڽ.
بريتا ايت منداڤت ليڤوتن ملواس ڤلباڬاي ميديا مسسا دري ميديا اميريكا شريكت، ترماسوق CNN دان ڤورتل تركموک ايڠڬريس، Dailymail.
سأورڠ ڤندودوق، ادهن اندي سراج الدين، 45، ڤرچاي اكبر دتركم ريڤتيليا ترسبوت كتيک مڠسا سدڠ ممبالوت تاڠنڽ يڠ لوک عاقبة تركنا بولوه سوقتو مڠا؞يت بواه كلاڤ ساويت.
”كامي ڤرچاي، اولر مپرڠ كتيک اكبر دودوق سمبيل ممبالوت لوک دتاڠنڽ،“ كات ادهن كڤد ڤمبريتا دلوكاسي كجادين دكبون كلاڤ ساويت باڤ اكبر، دكابوڤاتين ماموجو تڠه، خميس ميڠڬو لڤس.
”كمالڠن ايت دڤرچايا؞ي برلاكو كتيک اكبر تله منجاتوهكن تندن كلاڤ ساويت. موڠكين اولر ساوا ترسبوت يڠ براد دكاوسن ايت تركجوت دان تروس مپرڠ اكبر دري بلاكڠ،“ اوجرڽ.
سلڤس ايت كاتاڽ، حيوان ترسبوت مڠهيريت مڠسا كدالم بلوكر كيرا٢ 10 ميتر دري تمڤت اكبر مولا٢ دسرڠ سهيڠڬ اولر سڤنجڠ 7.1 ميتر ايت تروس ممبليت دان منلنڽ دري كڤالا هيڠڬ ككاكي.
كأيسوقن هاريڽ، سكومڤولن ڤندودوق ديسا سالوبيرو يڠ ملاكوكن ڬرقن منچاري ستله اكبر تيدق ڤولڠ، مريک منجومڤا؞ي حيوان ڤمڠسا دان جسد مڠسا دالم ڤروت اولر بركنا؞ن.
سبلوم اين توروت منداڤت ليڤوتن اياله مڠنا؞ي قيصه سأورڠ ڤڠاول كسلامتن هوتيل دڤولاو ڤرچوتين تركنل دبالي يڠ موت دليليت اولر ساوا.
ڤڠاول كسلامتن بركنا؞ن، امبر اريانتو موليو، 59، برتوڬس دهوتيل بالي يات سانور دكاوسن يڠ منجادي تومڤوان ڤلنچوڠ دري سلوروه دنيا.
مصيبه ترسبوت برلاكو سماس اريانتو برسام راكن٢ ستوڬسڽ مليهت اولر ساوا سڤنجڠ 4 ميتر مپبرڠ جالن دان ماسوق ككاوسن هوتيل يڠ براد دجالن دا؞ون تمبليڠن، سانور، دنڤاسر، ڤد 26 ديسيمبر 2013.
مريک كمودينڽ برجاي منڠكڤ اولر ترسبوت باڬي مڠهالڠ ريڤتيليا ايت ماسوق كباڠونن هوتيل.
نامون، تيبا٢ اولر ساوا ايت برتيندق اڬريسيف لالو مليليت ليهير اريانتو. مڠسا براوسها اونتوق ملڤسكن ليليتن اولر ترسبوت تتاڤي ڬاڬل دان اخيرڽ منمو؞ي اجل.
مڠسا دڤرچايا؞ي ماتي اڤابيلا تيدق بوليه برنفس عاقبة ليليتن ترسبوت يڠ ترلالو قوات تتاڤي هاڽ دڤرهاتيكن سهاج راكن-راكنڽ كران تيدق براني منولوڠ كران ترلالو تاكوت.


text:
کڤوتوسن يڠ دأمبيلڽ اونتوق برڤينده اڬام مپببکن دي تله مپيمڤن راس سديه سهيڠڬ سأوله-أوله دي مراس هيدوڤ سباتڠ کارا دان منجالني کهيدوڤن سڤرتي انق يتيم ڤياتو کران ترڤقسا جا؞وه درڤد کدوا اورڠ توا.
کران ساي موألف سوده 15 تاهون دان تيدق برسام کلوارڬ. جادي مليهت مريک (انق يتيم)، تيدق جا؞وه بيذاڽ سڤرتي کهيلڠن اورڠ توا، چورهن هاتي اينجل مڠنڠ کمبالي کهيدوڤن لمڤاوڽ.
اينجل مڠاكو مراس كسڤين ساعت لبارن كران كتيک اورڠ٢ بركومڤول دڠن كلوارڬاڽ ڤد هاري راي عيدالفطري، دي هاڽ ممڤو مراتڤي نصيبڽ كران مريندوكن ساعت٢ برسام دڠن كلوارڬاڽ سبلوم منجادي موألف.
نامون بڬيتو، وانيتا براوسيا 33 تاهون اين بوكن برارتي هيدوڤڽ مندريتا دان تيدق ممڤو منروسكن كهيدوڤن هارين سڤرتي وانيتا٢ يڠ لا؞ين.
بكس ايستري روما إيراما اين ترماسوق ساله ساتو ارتيس يڠ ڬمر مماكاي بارڠ٢ برجنام دان برهرڬ جوتا؞ن روڤياه.
والاوڤون جارڠ مونچول دلاير كاچ، دي مروڤاكن سأورڠ اهلي ڤرنياڬا؞ن يڠ منچبوري ڤرنياڬا؞ن، بوكن سهاج فيشن اتاو كچنتيقن تتاڤي دالم بيدڠ ڤرتانين دڠن مڠوسهاكن ساوه يڠ چوكوڤ لواس دديسا كنا؞يبن.
سبهاڬين بسر واڠڽ دبلنجاكن ملاكوكن ڤپليديقن باڬي مڠحاصيلكن بنيه٢ ڤادي باک يهارو، انتاراڽ اياله بنيه راتو ڬرين، دان كڬيڬيهنڽ مڠوسهاكن تانمن ڤادي تله منجادي چونتوه دڤريڠكت ناسيونل.
سلا؞ين ايت، اينجل ، جڬ ممباڠونكن سكوله يڠ دأوسهاكن برسام-سام راكنڽ دجاكرتا، باتم، ديڤوک، بكاسي دان بوڬور.
دالم كچنتيقن دڠن مميليقي ڤرودوک ميپق واڠي يڠ دبريكن لابل A` ليلڬا.


text:
"ياڬيمان
ڬرقكن رعيت اكن ممبري دوكوڠن ترهادف فروسيس كدامين د سلاتن تهاي "اين
اداله سبواه توفيق يڠ نوربورت سلاكو سئورڠ فڠكاجي يڠ فاكر يڠترتوا باڬي
فوسة كاجين روسوهن دان مشاركة يڠبر أنيكا راڬم كاواسن لاتن(CSCD)،
جامعة سوڠكلا نكرين فطاني، ممبري فڽمفين كفد بدان ڬرقكن رعية دالم كاواسن
لبيه كورڠ ٢٠ بدان، فد ١٠ ماش (ميسايون) ٢٥٥٦ ب. دفاكولتي كمأنسيأندانساينسسوشيال، ترجمه اوله أنچيق ميتاس أنووات أودوم.
دوقتور نوربورت, اداله بكس ستيا اوسها اڬوڠ باڬي ياياسن انتوق
كدامين بورهوف نڬارا جرمن، اي برفڠالمن دالم فروسيس كدامين دري ببراف بواه
نڬارا، تراوتام دالم كاواسن إيروفا دان أسيا تيدق كورڠ دري ١٥ تاهون، كمدين
فد ٢ تاهون يڠ تله لالو د اوندڠ اوله دوقتور سريسومفوف چيتفيرومسي برسام
دالم ممبوات كاجين دالم كاواسن، سلاكو أهل كاجين تنتڠ كأدأن روسوهن
يڠبرلاكو د سلاتن تهاي اين.
فڠاجران كدامين دري سلوروه دنيا " سوليت، مڠڬونا ماس يڠبرفنحڠن"
ساعة
اين اداله ساعة يڠ امت فنتيڠ سكالي باڬي مريك يڠ ترليبت دڠن فروسيس كدامين
د فطاني، سوات لڠكه يڠبر سجاره كران فربينچاڠن سوده فون بركولا.
افكه
فڠاجران يڠ كيت دافت دري فروسيس كدامين يڠ تله برلاكو دستيف فلوسوق دنيا،
سفاي دافت منجادي فندوان باڬي سلاتن تهاي، رعيت اداله مريك يڠ امت تر فنتيڠ
سكالي ددالم حال فروسيس كدامين، بأڬيمان كيت اكن مڠمبيل كسمفاتن ددالم
فرونديڠن دأنتارا كراجأن تهاي دڠن ڬرقكن BRN اين، سباڬي فلواڠ يڠ بأيك انتوق كيت، دالم منچيفتا سواسان كدامين دان باڬيمان چارا يڠ كيت اكن دافت ممبري دوكوڠن.
دالم
ستيف فروسيس كدامين يڠتله دعالمي د سلوروه دنيا، تردافت بهوااد سوات حال
يڠ سام، يأيت مڠڬوناماس يڠ بڬيتولام، لمبت دان سوليت(فايه) تيدق سلالو
لوروس سام سكالي، تيدق منجادي تاهف دمي تاهف، تتافي دي جوڬ اكن ادفربهن دڠن
ترسنديرين مڠيكوت كأدأن تمقت ماسيڠ٢ ، كران ميمڠ فستي ادمريك يڠ تيدق
مڽتجوي، ادمريك يڠ چوب منچابر(مڠڬڠڬوي)فروسيس كدامين ستيف كتيك.
فد
تاهون ٢٠١١ م. دبوات كاجين تنتڠ فروسيس كدامين ٣٦ كاواسن دري سلوروه دنيا،
دڠن ممبهاڬيكن كاواسن مڠيكوت كأدأن تمفت ماسيڠ٢ ، دان ددافتي بهوا اد ٥
تمفت يڠ ماسيه براد دالم تاهف يڠ تأتنتو أره، لبيه بأيك مرونديڠ اتو تيدق
مرونديڠ ، دان تردافت اد ٣ تمفت يڠ ماسيه لاڬي اد چهياهارفن، كران چيري٢
چهيا فڽلسين مولأي منجلڠ تيبا، ستله فرونديڠن برلاكو دان كاواسن سمفادن
سلاتن تهاي جوڬ ساله ساتو دريڽ، يڠمان فد ٢ تاهون سبلوم اين كأدأن دفطاني
براد دفريڠكة تأتنتو أره جوڬ.
دان
اد ١٦ كاواسن لاڬي يڠ ماسيه براد دتاهف يڠ أڬق سوليت، يأيت ماسيه ممفوڽأي
تنتڠن دان رينتاڠن، يڠتأدافت دكتهوي بهوا باڬيماناكه أوجوڠ كسودهنڽ، دان اد
٧ تمفت لاڬي يڠ ماسيه ممبوتأي دان تردافت اد ٥ كاواسن يڠ تله چافي فونچق
كجيأن"
دالم ٣٦ كاواسن يڠد بوات كاجين ايت تردافة بهوا، كباڽقكنڽ سموا كاواسن براد ددالم ساعة يڠ أڬق سوليت كران باڽق رينتڠن دان كسوسهن.
روسوهن
دستيف فلوسوق دنيادالم فوسيڠن تاهون ١٩٦٠~ ٢٠١٠م. يڠبر تيندق دڠن مڠڬون
ككراسن برسنجات سباڽق ٨٢ تمفت، ددافتي بهوا روسوهن ككراسن برسنجات ماسيه
برلاكو لاڬي هيڠڬ كساعة اين سباڽق ٣٠ تمفت.
دأنتارا
ايت سباڽق ٢٨ تمفت يڠسوده مناڠني فرجنجين دامي، سوألڽ، دڠن فكتور افكه
يڠدافت منيمبولكن فرجنجين ترسوت، مك ددافتي اد ٢ فكتور فنتيڠ، يأيت فيهق
فيمفينن ممفوڽأي سيكف كإخلاصن يڠ جلس يڠ إيڠين كفد كدامين دان مندافت
دوكوڠن دري مشاركة دري ستيف كلومفق مأنسي، يڠ اكن ممبري سوكوڠن ترهادف
فروسيس كدامين ايت.
سلأين
ايت دالم ٨٢ تمفت فول، تردافت بهوا اد ١٠ تمفت لاڬي يڠد لوفأي(دتيڠڬل) دان
تيدق اد جالن فڽلسين اف٢ فون، سفرت روسوهن د سايفراس، كران تيدق تاهو
باڬيمانكه اكن منچاري جالن انتوق فڽلسين، تتافي ككراسن تيدق برلاكو.
دان ددافتي اد ٧ تمفت يڠ كسودهنڽ دڠن تيندقكن برسنجات، يڠمان كمناڠن ايت ترجاتوه كفد مان٢ فيهق.
تتافي
كمناڠن سفرت اين، اكن دفرسئوالكن بهوا، ادكه كدامين سفرت اين اكن برككلن،
سفرت روسوهن دنڬارا سري لڠكا، يڠكسودهنڽ دڠن كمناڠن فيهق فمرينته دالم
سودوت ميليتير، تتافي أخيرڽ ماسيه اد اوسهاكن لاڬي دالم منچاري كدامين دالم
فلباڬي بنتوق.
٢ فكتور يڠ فاليڠ اوتام سباڬي كونچي منوجو كدامين.
"حاصيل
دري كاجين فروسيس كدامين دري سلوروه دنيا،تردافت بهوا، فكتور يڠ اكن
منچافي كجيأن اد ٥ فركارا سلأين دري فكتور يڠ اوتام يأيت، سلاكو ستاف
فيمفينن فستي ممفوڽأي سيكف كإخلاصن يڠ مندافت سوكوڠن دري مشاركة "
فكتور فرتام، فروسيس كدامين مڠڬونا ماس يڠ ساڠت لام، بياسڽ مڠڬونا ماس ٥ ~ ٦ تاهون.
فكتور
كدوا، كدوا بله فيهق هاروس دان فستي سالين مڠتهوي، ممهامي تنتڠ سومبر دري
فيهق ماسيڠ٢ بهوا كناف روسوهن اين برلاكو، افكه فونچا يڠ منيمبولكن روسوهن
دان ككراسن اين.
دالم
فربينچاڠن، فكتور يڠ فرنه منجيأكن ايت اداله كدوا٢ فيهق فستي سالين
مندڠر(منريما) دڠن برسوڠڬوه٢ دان ممبري كتراڠن أنتارا ساتو سام لأين تنتڠ
فركارا يڠ منيمبولكن فراسأن يڠ تيدق بأيك، كران جك دافت ممهامي أنتارا ساتو
سام لأين نسچاي جالن٢ يڠ اكن منوجو كأره كدامين فستي تيدق جأوه لاڬي.
فكتور
كتيڬ، رعيت باڬي كدوافيهق فستي ممبري دوكوڠن دان برستجوي دڠن فروسيس
كدامين اين، جك تأدافت ممبري دوكوڠن سچارا جلس، سكورڠ٢ ڽ ممهامي اتو
برفنداڠن بأيك ترهادف فروسيس ترسبوت.
وارتاوان
اداله مريك يڠ اكن ممبري كتراڠن، سفاي مشاركة دافت ممهامي بركنأن دڠن
فركارا يڠ سدڠ برلاكو، سفرت كنافكه ككراسن ماسيه لاڬي برلاكو، دساعة فروسيس
كدامين سدڠ دجالني، كناف فروسيس كدامين هاروس مڠڬونا ماس يڠ أڬق فنجڠ، جك
ميديا ممهامي دڠن بأيك مشاركة عوام فون اكن توروت مڠرتي جوڬ.
فكتور
كأمفت، كدوابله فيهق ماسيڠ،٢ فستي موندور سلڠكه، افبيل فروسيس كدامين
مولادلقساناكن، هارفن انتوق دافت ممنوهي سڬل كهندق(تونتوتن) تيدق اكن
سمفورنا لاڬي، بياسڽ دالم فروسيس كدامين فد أولڽ ماسيڠ٢ مڠهارف سفاي
فرمينتأنڽ دأكوي اوله ساتو فيهق يڠ لأين، تتافي أخيرڽ تأ بوليه جادي سام
سكالي.
تردافت
ببراف واوانچارا دري مريك يڠترليبة دڠن فروسيس كدامين دالم ببراف بواه
نڬارا، تأكيرا دري فيهق كراجأن اتو فون فيهق فجواڠ، تنتڠ مڠافكه أخيرڽ دافت
دسلسي جوڬ، كدوا فيهق بركات بهوا، فد أولڽ برهارف اكن دافت سموا يڠد
كهندقكي دان برهارف سموڬ اكن دبري سڬل تنتوتن ايت.
تتافي
ستله فرونديڠن د جالن ترفقسا مڠوندور(ملمبوت) جوڬ، كران مڠيكوت لومره عالم
يڠ سبنر تأدافت دتروسكن لاڬي، جك ماسيڠ٢ فيهق تيدق اد يڠ موندور، فروسيس
كدامين اكن تأدافت دتروسكن، اوله ايت كدوا فيهق فستي موندور، ماسيڠ٢
منجالين أنتاراساتو سام لأين، جك إيڠين مندافت سموا سراتوس فراتوس فرمينتأن
فستي تأكن دافت سلسي سام سكالي.
فكتور
كليما، باڬي ڬرقكن يڠ سدڠ ممفرجواڠكن دالم كاواسن، هاروس منينجاو ترهافن
ماس دفن ديري سنديري جوڬ بهوا، ستله برونديڠ دلقساناكن باڬي مان فول لڠكه٢ د
ماس دفن، باڬيمان فول فرانن ترهادف مشاركة، فستي اد تمفت ستله برونديڠ،
ستله فرجنجين كدامين د تندا تاڠني تأدافت تيدق فستي مندافت كعاديلن دڠن
فستي.
فرونديڠن هاروس اكن ترباليق، ڬرقكن بهاڬين رعية فستي ممبوات چاداڠن.
"د سيني خاصڽ كفد ويلاية سمفادن سلاتن، بدان رعية يڠبرڬرقكن دالم كاواسن باڬيمان اكن مڠمبيل سيكف دالم فروسيس كدامين اين "
فرونديڠن
دأنتارا واكيلن كراجأن تهاي دڠن ڬرقكن فمبيبسن فطاني فد كالي اين يڠ امت
جلس اداله فيهق كراجأن تهاي تله مندافة فرستجوان سچارارسمي دري كراجأن.
دان باڬي فيهق ڬرقكن فول بلوم لاڬي جلس بهوا مندافت فڠصحن ستاكت مان دان اد براف كلومفق ڬرقكن يڠ ترليبة دالم فرونديڠن فد كالي اين.
سوده
فستي اد مريك يڠ برستجوي دان تيدق برستجوي اتو مريك يڠ ماسيه برخواتيردڠن
فروسيس كدامين اين، رياقسي باڬي ڬرقكن يڠ تيدق برستجوي موڠكين اكن ملاهيركن
فراسأن دڠن تيندقكن سچارا ككراسن.
باڬي
فيهق كراجأن يڠ تيدق برستجوي فول، ادجوڬ يڠ برڬرق ملالوي ببراف بدان اتو
مسكيفون دڠن أهل فوليتيك يڠ ممفوڽأي كراڬوان بهوا، ادكه سوده تفت اورڠ يڠ د
برونديڠ ايت، اديڠ سوأل بيلاكه ككراسن اكن برهنتي، دمكين له كراڬوان اتو
يڠ تيدق برستجوي دڠن فرونديڠن فد كالي اين.
ددالم كأدأن مشاركة يڠ برستجو دان تيدق برستجو، اف يڠ كيت دافت دلاكوكن سفاي فروسيس كدامين دافت برجالن هيڠڬ ستروسڽ.
كيت
ادسومبرررعيت يڠ بسر٢ ، يأيت بهاڬين عموم سلوروه نڬارا يڠبوكن رعيت دالم
كاواسن دان ساتوبها ڬين لاڬي رعيت يڠ تيڠڬل دالم كاواسن، يڠمان دوا بهاڬين
اين فستي ممبري دوكوڠن ترهادف فروسيس كدامين اين، جك تيدق، فروسيس كدامين
اين تأدافت منجالني سامسكالي.
باڬي
بدان ڬرقكن رعيت تمفتن يڠسدڠ برڬرق دالم كاواسن، تأكچوالي يڠ بركأيتن دڠن
فيهق كراجأن اتو يڠدافت بركومونيكاسي (هوبوڠن) دڠن ڬرقكن فجواڠ اتو يڠدافت
هوبوڠن دڠن ببراف ڬرقكن يڠ لأين افكه يڠ دافت كيت لاكوكن.
بياسڽ
دالم فروسيس كدامين فد أولڽ تردافت اد باڽق فيهق يڠتر ليبة، دالم
فربينچاڠن أنتارا فيهق كراجأن تهاي دڠن ڬرقكن فجواڠ ايت اكن ادبهاڬين
تمباهن يأيت ستاف فنصيحة.
كدوافيهق
فستي اد فنصيحة انتوق ممبري كتراڠن، ممبري فتونجوق ددالم فربينچاڠن، سفاي
فروسيس كدامين دافت منروسي هيڠڬ كفڠكالنڽ، اين اداله تاهف يڠفرتام.
تاهف
يڠكدوا سلأين دري ستاف فنصيحة فستي ادفول أهل جواتن كواس كچيل، اوله كران
افبيل فرونديڠن دفريڠكة أتس تله دلنچركن أنتارا ٢ فيهق، فستي اد ستاف
تمباهن انتوق ممبينچڠكن تنتڠ إيسي كندوڠن يڠ لبيه دالم دان روميت، انتوق
منچاري جوافن يڠ دافت دتريما اوله كدوا فيهق، جك سمات٢ترسره كفد ستاف
فرونديڠن أتس ساج تأموڠكين سام سكالي فروسيس كدامين دافت برلالو دڠن بأيك.
فستي
اد جواتن كواس كچيل خاص، سفرت دالم حال كأمانن، فنتدبيران، بهاس دان
بودايا، باڬيمان اكن مڠمبيل تيندقكن، فستي ملنتيق جواتن كواس ترسيوت دري
مريك يڠبركأيتن دڠن حال٢ ترتنتو، يڠ ادكماهيران اتو أهل فانيل دري كدوا
فيهق.
دالم
فربينچاڠن دري جواتن كواس كچيل اكن مندالمي إيسي٢ كندوڠن يڠ لبيه مندالم،
كمدين اكن ممباوأ كفد فرجنجين يڠ دافت دتريما اوله كدوا٢ فيهق.
٣ فركارا يڠ فستي دلاكوكن انتوق مندوكوڠ فروسيس كدامين.
"دسيني
موڠكين اد يڠ منجادي ساله ساتو دري ستاف فنصيحة اتو دالم جواتن كواس كچيل،
تتافي جك تأدافت براد دبهاڬين اين اد لاڬي يڠدافت منولوڠ كيت، يأيت اد ٣
كاواسن (چارا) لاڬي يڠ كيت دافت مندوكوڠ فروسيس كدامين"
چارا
فرتام، جواتن كواس كچيل يڠدلنتيق ايت فستي ادكأيتن دڠن ستاف فرونديڠن دأتس
دڠن جلس، سبب ايت جواتن كواس كچيل موڠكين أڬق تراس بڬيتو سوسه دالم بوات
فرونديڠن، كران كدودوقكنڽ اداله سباڬي فرواكيلن دري كدوا فيهق، دان كادڠ
كلاڽ حال يڠد بيچارا ايت أڬق سوليت دالم ممبوات كفوتسن، موڠكين اكن ممبوات
مجليس فرونديڠن ترڬندالا دتڠه جالن اتو ترهنتي تأدافت دتروسكن لاڬي.
اوله
يڠدمكين ڬرقكن رعيت بوليه جوڬ ملنتيق ستاف سلاكو أڠڬوت كرجا، سباڬي ستاف
يڠ سإيريڠ دڠن ستاف فرونديڠن دفريڠكت أتس، دڠن ممبري فنداڠن مڠيكوت اف يڠد
فيكير ، باڬيمان فنداڠن ترهادف حال٢ ترتنتو، كران جك فرونديڠن دفريڠكت أتس
ترڬندالا، تتافي ستاف كرجا چاداڠن ماسيه اد، ولوباڬيمان سكاليفون فرونديڠن
أنتارا دوا ستاف اين فستي مندڠر أنتارا ساتوساملأين.
فرونديڠن
دفريڠكت باواهن اتو دفريڠكت جواتن كواس كچيل ايت باڽق لاڬي حال يڠدافت
دلاكوكن سفرت دالم حال فنتد بيران ويلاية اكن مڠڬوناكن أڠڬوت دري فلباڬي
فيهق، مريك يڠبرفنداڠن لوار بياس، سئوله٢ سوات مجليس فرونديڠن لاڬي تتافي
دچيفتااوله ڬرقكن رعيت سنديري.
دسيني
له اكن منجادي سباڬي جاريڠن يڠ اكن مڽمبوڠ ستروسڽ، جك فرونديڠن دفريڠكة
أتس ترڬندالا اتو درونتوهكن، جك اد سوات چاداڠن باڬي حال ترسبوت، فرونديڠن
اكن دافت برجالن دڠن تروس، ولوفون فرونديڠن دفريڠكة أتس سوده ترڬندالا
سكاليفون، اف ساج يڠد بيچارا دري باوه اين اكن سمفي كفد يڠ أتس دڠن
ترسنديرين.
چونتوه
دنڬارا عرب، سفرت دلبنان ستاف دري بهاڬين رعيت دافت شوركن كفد ستاف
فرونديڠن دفريڠكة أتس بهوا، كنافكه تيدق بيچارا حال ايت حال اين، جك دافت
بوات سفرت اين، فروسيس كدامين تأ كن ترسره سمات٢ كفد ستاف فرونديڠن تيڠڬي،
كيت اكن ممفوڽأي حق ددالم مننتوكن نصيب سنديري دان برحق دالم مڽوارا كفد يڠ
أتس.
چارا
كدوا، منچاري دان مڠموككن سوارا رعيت دري فريڠكت باوهن، تنتڠ كفرلوان يڠ
سبنر بهوا، افكه يڠ مريك فرلو، افكه يڠ مريك ايڠين مليهت، فرانن ڬرقكن رعيت
اداله مڠموككن سوارا مريك دان كيريم ميسسيج كفد فيهق أتس.
چارا
كتيڬ، مڽيباركن حاصيل دري فرسيس كدامين ككمفوڠ هلامن سباڽق موڠكين، دان
سيباركن كفد دنيا لوار ملالوي جاريڠن٢ يڠ اد، ممفروموسي سفاي فرسيس كدامين
دافت سوكوڠن دڠن سباڽق موڠكين.
سفرت
چونتوه، برديري ددفن مسجد ستيف هاري، منونجوق كقواتن رعيت يڠ إيڠين
كدامين، كران فرونديڠن دفريڠكت أتس فستي اكن ترڬندالا، تتافي دافت باڠون
كمبالي اتو تيدق ايت لأين حال، تتافي ترهنتي دتڠه جالن ايت هاروس برلاكو،
تأموڠكين سامسكالي فروسيس كدامين دافت برجالن دڠن لنچر دان بأيك، كران
چونتوه كدامين دري سلوروه دنيا مڠڬمبركن سفرت ايت، دسيني فون بڬيتو جوڬ،
سوات هاري اي اكن برلاكو.
جك
فروسيس كدامين ترڬندالا ، سدڠكن كيت تيدق ممفوڽأي كقواتن انتوق مڽمبوڠ سڬل
فروسيس ستيف لافيسن توروت دباطلكن دڠن ترسنديري، اوله ايت فرانن ڬرقكن
رعيت فستي ملاكوكن ٣ فرركارا ترسبوت ايت، سفاي فروسيس كدامين اكن دافت
دلنچركن دڠن بأيك.
فرونديڠن
دفريڠكة أتس امت رافوه سكالي اوله ايت كيت فستي ممبيناكن كقواتن دري
فريڠكة باوهن، برهارف بهوا اين اداله سباڬي تڠڬ فرمولأن يڠ اكن ممنچركن
سينار٢ كدامين.
http://www.deepsouthwatch.org/dsj/4243


text:
منوروت كتوا ڤڠاره Mara، داتوق ابراهيم احمد، سڤنجڠ منجالني ليم تاهون ڤڠاجين دالم ڤرسكيترن ڤمبلاجرن يڠ كوندوسيف، MRSM تله مپدياكن اساس جاتي ديري كڤد ڤارا ڤلاجر دالم ممبينا كڤرچايا؞ن كڤد كأوڤايا؞ن ديري سنديري، بركترمڤيلن ديري، سرتا ممڤوپا؞ي كقواتن روحاني، ايموسي سرتا تاهڤ اينتليكتوال يڠ تيڠڬي.
”اوليه ايت، ايبو باڤ ڤرلو مپوكوڠ بيدڠ ڤيليهن انق٢ دان ممبري كبيبسن كڤد مريک مننتوكن اره ماس دڤن مريک سنديري،“ كاتاڽ.
بلياو بركات دمكين كتيک حاضير مراسميكن مجليس ڬرادواسي كالي ک-4 برتمڤت دمكتب رنده سا؞ين س Mara جوهر بهارو، دسيني بارو٢ اين.
سراماي 199 ڤلاجر اكن منمتكن ڤڠاجين تيڠكتن 5 ڤد تاهون اين دڠن 55 ڤلاجر دأنوڬرهكن كلس ڤرتام، 88 ڤلاجر منداڤت كلس كدوا اتس دان سلبيهڽ 56 ڤلاجر ممڤراوليهي كلس كدوا باوه.
توروت حاضير ڤڠاره Mara نڬري جوهر، تيه ارفه قمرالزمان سرتا يڠ دڤرتوا موافقة MRSM جوهر بهارو، داتوق يحي جعفر.


text:
ساله سأورڠڽ اداله ورڬ ايندونيسيا، سيتي عأيشه يڠ دتڠكڤ برسام-سام ككاسيهڽ، محمد فريد جلال الدين اوليه ڤوليس دراج مليسيا (PDRM).
منوروت روكون تتڠڬ تمبورا، رحمة يوسري، سيتي دڬامبركن سباڬاي سأورڠ ڬاديس ڤولوس دان بريتا ڤنڠكڤنڽ منچتوسكن كڬمڤرن دالم كالڠن ڤندودوق دسيتو.
”كامي سموا تركجوت. سيتي ايت سأورڠ يڠ با؞يق دان سدرهان، ماله دي هاڽ برسكوله رنده دان كلوارڬاڽ اداله ڤتاني.
”دي جوڬ سأورڠ يڠ ڤنديام، ڤنمڤيلنڽ جوڬ بياسا سهاج. جادي ڤندودوق دسيني اڬق تركجوت كران دي دتودوه ممبونوه دان كامي سموا تيدق ممڤرچايا؞ي سيتي سڠڬوڤ بربوات بڬيتو،“ كات رحمة.
تمبه رحمة، دي بڬيتو مڠيڠتي دتيق٢ ڤرمولا؞ن سيتي داتڠ كتمبورا ڤد 2007.
”اصلڽ دي بكرجا سباڬاي ڤمبنتو رومه. دي سأورڠ يڠ ڤنديام دان تيدق باپق برڬا؞ول دڠن اورڠ.
”دي اكن كلوار بيلا ڤرلو. ساي سباڬاي كتوا روكون تتڠڬ جوڬ جارڠ مليهت سيتي،“ اوجرڽ لاڬي.
تنڤا سدر، سيتي ڤرنه برنكاح دڠن انق مجيكنڽ كتيک ايت، ڬوناون هاشيم ڤد 2008 دان ممڤوپا؞ي سأورڠ چهاي مات.
والاو باڬايماناڤون، جودوه مريک بردوا تيدق برڤنجڠن اڤابيلا كدوا-دواڽ برچراي ڤد 2012.
دده رحمة، ايتوله كالي تراخير دي برتمو دڠن سيتي كتيک ماهو ممينتا تنداتاڠنڽ باڬي منونتوت ڤرچراين.
”ساي تيدق لام برجومڤا دڠن سيتي كران دي ماهو ڤولڠ دڠن ايبوڽ كتيک ايت.
”دي ڤرنه مڠيكوتي بكس سواميڽ بكرجا كمليسيا ڤد 2010 سبلوم كمبالي كأيندونيسيا ڤد 2011. كتيک ايت، ڤنمڤيلن ديريڽ براوبه سام سكالي،“ كاتاڽ.
سمنتارا ايت، سأورڠ ڤندودوق دسيتو، ايما سويلا مڠڬامبركن سيتي سباڬاي سأورڠ ڬاديس كامڤوڠ يڠ راجين.
”دي مروڤاكن ڬاديس ديسا، ڤولوس دان هاڽ كجاكرتا باڬي منداڤتكن ڤكرجا؞ن. موڠكين ڤرواتقنڽ كتيک ايت ممبواتكن بكس سواميڽ بڬيتو ترتاريق دڠن سيتي.
”سيتي جوڬ ميمڠ جنيس تيدق باپق برچاكڤ دان هاڽ ساليڠ برتڬور كتيک برجومڤا دڤاسر،“ كات ايما.
دالم ڤد ايت، كتوا ڤوليس نڬارا ايندونيسيا، تيتو كرناۏيان بركات، ددالم ڤڠاكوان سيتي ترهادڤ ڤوليس، دي دباير اونتوق ملاكوكن رانچڠن prank اونتوق سبواه رانچڠن تيليۏيشن.
مالهن، سيتي مڠاكو؞ي دي دان سأورڠ لاڬي سوسڤيک، دوان ثي هواوڠ سوده ببراڤ كالي ملاكوكن حال سروڤا سرتا منداڤت بايرن ببراڤ دولر.
”سيتي تيدق مپدري اڤ يڠ ترجادي. دي تيدق سڠک بهاوا تكتيک ڤمبونوهن ايت درانچڠ اوليه ڤيهق يڠ دكنل ڤستي سباڬاي ايجن ڤريسيکن اسيڠ،“ كات تيتو.


text:
منتري بسر، داتوق سري محمد خالد نوردين برکات، ماجيقن ڤرلو سداي اوڤاي مڠمبيل دان مڠڬوناکن تناڬ کرجا تمڤتن دڠن مناورکن ڬاجي کومڤتيتيف سرتا کباجيقن يڠ تربا؞يق.
”ساي ساڠت مڠهارڤکن ڤارا ماجيقن تيدق سسکالي مڠمبيل جالن موده دالم ملاکوکن ڤرنياڬا؞ن، ڤستيکن کيت تيدق ترلالو چڤت مميليه ڤکرجا اسيڠ.
”ساي يقين ڬرادوان دان انق مودا کيت تيدقله ترلالو لمه اتاو ’دمنديڠ‘. سوده ڤستي سڬالا ڤرمينتا؞ن دان جڠکا؞ن مريک مناسبه دان برسسواين دڠن کأدا؞ن دان ڬاي هيدوڤ سماس،“ کاتاڽ سماس مراسميکن کمبارا کرجاي سواداي انسان جوهر 5.0، دسيني سبنتر تادي.
يڠ توروت حاضير، ڤڠروسي جاوتنکواس ڤرڤادوان دان سومبر ما؞نسي نڬري، ار. ۏيديانادن سڤيکر ديوان اوندڠن نڬري، تن سري محمد عزيز ڤڠوروس بسر اونيت سواداي انسان نڬري، سوحايري هاشيم دان ڤڬاواي دا؞يره باتو ڤاهت، حفيظ احمد.
همڤير 50 اڬينسي کراجا؞ن دان سواستا مپرتا؞ي کمبارا برکنا؞ن يڠ مروڤاکن تاهون کليم ڤڠنجورن دڠن مناورکن 10,000 ڤلواڠ ڤکرجا؞ن.


text:
سلطان جوهر برتيته، بهاس كبڠسا؞ن هاروس دجاديكن بهاس ڤڠهانتر سمنتارا بهاس ايڠڬريس دجاديكن مات ڤلاجرن واجب ماناكالا بهاس مندارين دان تاميل ڤولا دجاديكن مات ڤلاجرن تمبهن.
ڤراوبهن اين هاروس دلاكوكن دڤريڠكت سكوله رنده كران كانق٢ برعمور 12 تاهون كباوه موده اونتوق دبنتوق. عبارت كات ڤڤاته، ملنتور بولوه بيارله دري ربوڠ.
ساي جوڬ حيران ماچم مان ماسيه اد رعية مليسيا يڠ تيدق بوليه بربهاس ملايو. جک رعية تيدق بوليه بركومونيكاسي دان ممهمي انتارا ساتو سام لا؞ين، باڬايمان هندق هيدوڤ برسام،“ تيته بڬيندا.
بڬيندا برتيته دمكين دالم ڤرهيمڤونن بڠسا جوهر يڠ دحاضيري كيرا٢ 3,000 لاڤيسن مشاركت بربيلڠ قوم دستاديوم ترتوتوڤ ڤاسير ڬودڠ، دكت سيني سمالم.


text:
اهلي ديوان اوندڠن نڬري (ADUN) بنوت داتوق اينجينيار حسني محمد بركات ڤنوبوهنڽ برجاي ممبنتو جابتن بومبا دان ڤپلامت مليسيا (JBPM) باڬي مڠيلقكن كباكرن منجادي لبيه بسر.
”ڤاسوقن ترسبوت جوڬ برڤرانن سباڬاي جمبتن يڠ مڠهوبوڠكن JBPM دڠن رعيت دالم اوسها مموڤوق كسدرن كڤد اورڠ عوام تنتڠ ڤنتيڠڽ منچڬه كباكرن.
”سومبڠن سرتا سماڠت كسوكاريلاون مريک دأعتراف سباڬاي ڤاسوقن سوكوڠن يڠ ڤنتيڠ تراوتام باڬي كاوس لوار باندر يڠ جاوه دري بالاي بومبا“ كاتاڽ سماس مجليس ماكن تڠه هاري برسام-سام ڤاسوقن بومبا سوكاريلا ڤكن بنوت دسيني كلمارين.
سمڤنا مجليس ايت حسني مپرهكن سومبڠا RM60,000 باڬي ممبينا باڠونن تمبهن اونتوق منمڤتكن جنترا بومبا.
يڠ توروت حاضير ڤڠروسي بومبا سوكاريلا بنوت لاو جي به دان كتوا ڤاسوقن بومبا سوكاريلا بنوت نيو سڠ هوا.


text:
ستيا؞وسها کراجا؞ن نڬري ڤيراق، داتوق سري عبدالڤوهت نايان برکات، ڤمبينا؞ن هوسڤيتل يڠ دجاديکن ايسو اوليه سستڠه ڤيهق تتڤ اکن دتونايکن ڤيهق کراجا؞ن.
منوروت بلياو، منتري کرجا راي، داتوق سري فضيله يوسف اکن دجمڤوت باڬي مپمڤورناکن اوڤاچارا ڤرلقسانا؞ن کرجا مماسڠ چروچوق باڠونن هوسڤيتل ايت مچ اين.
”کراجا؞ن نڬري تتڤ منونايکن جنجي ممبينا هوسڤيتل دا؞يره کريان دان کرجا ڤمبينا؞نڽ دمولاکن تيدق لاما لاڬي.
”ڤمبينا؞ن هوسڤيتل دمولاکن سليوت-ليوتڽ جون اين،“ کاتاڽ دالم تعليمت ڤمباڠونن نڬري ڤيراق کڤد ڤڠروسي دان اهلي جاوتنکواس کماجوان دان کسلامتن کامڤوڠ (JKKK) دا؞يره کريان، دسيني سمالم.


text:
نا؞يب چنسلورڽ ڤروفيسور داتوق محمد شاطر صبران ممبريتاهو، باڬي مرياليساسيکن ساسرن ايت، UPSI تله منستروکتور سمولا ڤلن ستراتڬيک اونيۏرسيتي دڠى مڠڬاريسکن 5K سباڬاي هالا توجو اونيۏرسيتي يا؞يت کأوڠڬولن ڬرادوان، کچمرلڠن ڤپليديقن دان اينوۏاسي، کليستارين جاريڠن ايندوستري دان مشارکت سرتا کأوتوهن تدبير اوروس.
کاتاڽ برڤندوکن کڤد ترس سرتا کوميتمن دان مومينتوم يڠ دتونجوقکن اوليه ورڬ UPSI، اي ممڤو مرياليساسيکن ۏيسي سرتا ميسي دالم تيمڤوه يڠ لبيه چڤت.
”دسمڤيڠ ترس دان هالا توجو اونيۏرسيتي، ڤارا ڬرادوان UPSI اکن منجادي انتارا ڬرادوان يڠ ڤاليڠ دکهندقي اوليه ماجيکن ڤد تاهون 2020.
”برمولا تاهون اين، UPSI تله ممڤرکنلکن اينيسياتيف نيلاي تمبه يڠ مان ستياڤ بوکن سهاج مميليقي سڬولوڠ اجازه ماله مريک جوڬ اکن دبکلکن ڤلباڬاي کماهيرن ترکيني يڠ دأعتراف اوليه بادن برتاولياه سام اد دري دالم دان لوار نڬارا.
محمد شاطر برکات دمکين دالم اوچڤن ڤد استعادة کونۏوکيشن UPSI ک-19 دکمڤوس سلطان عزلان شاه، ڤروتون چيتي يڠ دسمڤورناکن اوليه راج ڤرمايسوري ڤيراق توانکو زارا ساليم بارو٢ اين.


text:
مجد مشهراوي، 22، ترپات يقين دڠن اڤ يڠ دلاكوكنڽ سلڤس ممبوات ڤپليديقن سلاما لبيه ستاهون بركا؞يتن تيكنولوڬي تربابيت.
دتمني راكنڽ، روان عبداللطيف، مريک برهارڤ داڤت مپومبڠ سسواتو اونتوق ممباڠونكن سمولا غزه يڠ همڤير موسنه عاقبة ڤرڠ.
”كامي برتاڽ كڤد ديري سنديري...اڤاكه ڤندريتا؞ن سوسولن يڠ دهادڤي اوليه ڤندودوق غزه كتيک اين؟ يا. مسئله اوتام اداله ككورڠن باهن اونتوق ممبينا باڠونن بركواليتي.
”ساي معلومكن كڤد عبداللطيف (روان) بهاوا، دالم حال اين، كسوكرن اونتوق منداڤتكن سيمين مروڤاكن ايسو يڠ ڤاليڠ بسر. جادي، كامي برستوجو منچاري الترناتيف سلا؞ين سيمين،“ كاتاڽ سڤرتي دلاڤوركن ڤورتل الجزيرا.
اينيسياتيف اونتوق مڠڬوناكن تيكنولوڬي Green Cake ايت برمولا كتيک كدوا-دوا ڤريک مودا اين مپرتا؞ي چابرن اينوۏاسي جڤون-غزه دان دنوبتكن سباڬاي ڤمنڠ مڠاتسي 39 ڤسرتا لا؞ين.
انتارا داي تاريقن تيكنولوڬي ترسبوت اياله هرڬاڽ يڠ موره، مسرا عالم دان ريڠن.
ايكورن كمنڠن ايت جوڬ، كدوا-دواڽ منريما دانا درڤد سبواه شريكت اينكوباتور جڤون باڬي ممبنتو مريک مڠحاصيلكن 1,000 كتول بات Green Cake ڤد ڤريڠكت اول.
باڬايماناڤون، سڤرتي اوسهاون اتاو اهلي ڤرنياڬا؞ن لا؞ين، دوا صحابة اين جوڬ تيدق ترلڤس درڤد اوجين دان دوڬا؞ن.
انتاراڽ، مريک هاڽ برجاي مپياڤكن ڤروتا؞يڤ بات ترسبوت اونتوق دهانتر ككيلڠ سلڤس منمڤوه 10 كڬاڬلن سلا؞ين دكتاواكن اوليه ڬولوڠن للاكي يڠ تيدق يقين دڠن كممڤوان مريک.
نامون، بركة كڬيڬيهن سرتا كتابهن، كدوا-دوا وانيتا ايت كيني مولا منواي حاصيل كجايا؞ن مريک. – AlJazeera.com


text:
سياڤا يڠ تيدق سايو مندڠر رينتيهن امبه ساتوني، سأورڠ ايبو توا يڠ براوسيا 79 تاهون يڠ ممڤوپا؞ي دوا انق يڠ لومڤوه دان مڠالمي ڬڠڬوان جيوا.
امبه ساتوني تيڠڬل دڤوندوق اوسڠ يڠ برلنتايكن تانه دان دينديڠ بولوه يڠ سوده رڤوت دماكن اناي٢ دان بوليه مپمبه بومي ڤد بيلا٢ ماس سهاج.
جک هوجن تورون، امبه ساتوني يڠ كماتين سوامي كتيک كدوا-دوا انقڽ ايت ماسيه كانق٢ ترڤقسا تيدور برهيمڤيت-هيمڤيت دڠن سونردي دان كسبون.
تنڤا دتيڠڬلكن سبارڠ هرتا واريثن، امبه ساتوني يڠ ممبسركن دوا ڤوتراڽ يڠ ممرلوكن راوتن سوسولن. ڤد مولاڽ مراس تركجوت دأتس كماتين سواميڽ كران كبياسا؞نڽ سڬالا اكتيۏيتي دلاكوكن اوليه مريک بردوا.
نامون بڬيتو، دي تيدق ڤرنه برڤوتوس اسا اونتوق ممبسركن كدوا-دوا انقڽ ايت سڤنجڠ مريک تيڠڬل دديسا مليكڠ، كچامتن ڬاجه كابوڤاتين دمق.
”انق ساي سونردي عمورڽ 55 تاهون. دي ڬيلا عاقبة برڤيسه دڠن ايستريڽ سجق 20 تاهون لالو، ماناكالا اديقڽ يڠ برنام كسبون (37) لومڤوه دان بوتا، “ كاتاڽ.
دي ميمڠ چوكوڤ برهارڤ اڬر كدوا-دوا انقڽ يڠ ڬيلا دان لومڤوه ماتي لبيه دولو درڤد ديريڽ.
”بيار منيڠڬل اصل ساي تاهو. كالاو منيڠڬل دسيني تيدق مڠاڤ، اصل جاڠن ماتي دجالن، “ كاتاڽ ڤسره.
كتيک ماسيه قوات، امبه ساتوني منچاري نفقه دڠن منجادي توكڠ اوروت تتاڤي سكارڠ تناڬاڽ سوده تيدق قوات.
كيني، اونتوق بياي هيدوڤ سهاري-هاري، امبه ساتوني برسرتا دوا انقڽ يڠ لومڤوه دان بوتا هاڽ مڠهارڤكن بلس كاسيهن ڤارا تتڠڬ.
باڬايماناڤون كسڠسارا؞ن هيدوڤ امبه ساتوني دان انق-انقڽ ايت منداڤت ڤرهاتين ڤڬاواي كسجهترا؞ن سوسيال كچامتن (TKSK) ڬاجه، دمق، علي رحمادين يڠ براوسها اونتوق ممبنتو كهيدوڤن امبه ساتوني منداڤتكن بنتوان كباجيقن.
”الحمدﷲ، ڤد تاهون 2017 اين نام امبه ساتوني تله ماسوق دالم سناراي ڤنريما بنتوان، “ كاتاڽ.
ماناكالا رومهڽ يڠ اوسڠ اين اكن دبا؞يقي اوليه ڤڠوروسن اونيۏرسيتي إسلام سلطان اڬوڠ (Unissula) سمارڠ منروسي ڤروڬرم ديسا سجهترا منديري (DSM).


text:
سبنرڽ سكارڠ اكو نق بركوڠسي چريتا اكو ڤد سسياڤا سهاج يڠ ممباچ ارتيكل اين. هارڤ سياڤا٢ يڠ ممڤوڽاءي چادڠن دان ڤنداڤت، بوليهله برهوبوڠ تروس كڤداكو ملالوءي ايميل دان سباڬايڽ.
كناڤ چاتتن اكو ڤد هاري اين مڠڬوناكن توليسن جاوي؟ ساج كران اكو هاڽ ماهو اورڠ اسلام سهاج يڠ ممباچ لواهن هاتيكو اين. مريك يڠ بوكن مسلم مان تاهو اڤ ايت ايمانكن؟
اكو ڤرنه مراساي نعمت كمانيسن ايمان ايت. نامون، سكارڠ ماكين لونتوه. اكو تاهو كناڤ، كران هاڽ ساتو سبب ايايت، نعمت الله كڤد اكو يڠ سمنتارا ممبواتكن اكو لوڤا ڤد دي. كمانيسن ايمان يڠ اكو ڤروليه ستاكت اين دوا كالي سهاج. ڤرتام دساات اكو ايڠين مڠمبيل ڤڤريقسأن سڤي عيم دان كالي كدوا كتيك اكو ايڠين مڠمبيل ڤڤريقسأن اخير سمستير. ميمڠ تيدق داڤت دينافيكن جك سساورڠ ايت داڤت مراساي كمانيسن ايمان ايت، ميمڠ دي اكن مراسا ترلالو سايڠ دان تاكوت ڤد الله.
اكو ڤليق، كناڤ ايمان اكو سماكين لونتوه. كواتڽ ڬوده شيطان ڤد اكو. اكو لمه.. اكو سماكين جاوه منيڠڬلكن دي. مڠاڤ؟ سداڠكن دولو، اكو راس دكت ڤد الله. تاڤي كيني، ستياڤ ساعت اكو لوڤا اونتوق برشكور.
ادكه ايت صفة لاهيرايه مأنسي يڠ لوڤا كڤد ڤنچيڤتا ستله مڠجر نعمت يڠ سمنتارا؟ تيدق سموا.. تاڤي كناڤ اكو تيدق سكوات كاون٢ اكو يڠ لاين؟
اكو هارڤ، ايمان د دالم هاتي اكو اين داڤت دڤرتاهنكن دان دتيڠكتكن دري ماس ك ماس. ايت هارڤن اكو. اكو جوڬ ماهو سسياڤا سهاج يڠ ممباچ ايسي هاتي اين مندواكن اڬر اكو منداڤت رحمة دان هدايه سڤنجڠ اكو هيدوڤ د دنيا يڠ سمنتارا اين.
دعاكن جوڬ اڬر اكو منداڤت راكن يڠ ممڤو ممباوا اكو ك اره كبايكن كران باڬي اكو، 70% صفة اكو ترلتق ڤد كاون اكو. باڬي اكو كاون ايت أومڤام تالي يڠ ممباوا اكو ك تبيڠ درڤد تروس دهاڽوتكن اروس درس. تالي ايت اداله ايمان، تبيڠ ايت اداله سلامت دان امان، اروس درس ايت اداله كسستن دان كجاهيلن اروس كمودنان. جك كوات تالي ﴿ ايمان كاون ﴾ مك ايت جوڬله اكو. تاڤي جك سباليقڽ
download mp3 indonesia


text:
Assalamualaikum
Alhamdulillah..hari
ini saya diberi kesempatan untuk menulis... tapi kali nie lebih special kerana penulisan saya dalam tulisan jawi ... kerana rindu pada tulisan jawi dan rasanya dah tak ramai anak muda yang tahu membaca dalam jawi nie. Kalau kamu hebat dapat membaca dengan baik ...alhamdulilah.Hari ini acik hendak berkongsi kisah..
Kisah yang diluahkan oleh seorang hamba Allah satu masa dulu..
"Lelaki
ni semuanya sama saja.. Suka mempermainkan perasaan perempuan. Suka
ambil kesempatan," Ujarnya dengan nada marah. Baru bertengkar dengan
buah hati kot..
Acik hanya mampu tersenyum.. Sebetulnya ayat yang paling tepat adalah
"segelintir" bukan semua. Kalau semua..masakan ayahnya mahupun abangnya
juga sama??
تيدق برهنتي دي مڽالهکن للاکي... لنتس سݢالاڽ کبايقکن يڠ دهولور دأوڠکيت کمبالي..بيارله دي ممبيبيل سورڠ٢ دولو. اڤي لاونڽ زمزم ، بوکن اڤي. ي ساي تاهو ميمڠ ساکيت دان ڤريت بيلا اورڠ يڠ کيت چايڠ. تيڠݢلکن کيت... تاڤي جاڠن عاشيق سالهکن اورڠ لاين...ميمڠ للاكي ايت تيڠݢلکن کامو مستي برسبب، بوکن ساي سوکوڠ سبب ساي ڤون للاكي ...تق تاڤي ڤرچاي ڤد تقدير الله
ساي تيدق ماهو ملتقکن کسالهن د تاڠن سسياڤا سلبيهڽ چندروڠ مڽالهکن ديري سنديري.. کناڤ کيت تيدق ڤرنه برايڠت دان برهاتي-هاتي. کڤرچاياٴن يڠ دبري ملبيهي هارڤن يڠ دهارڤ. اخيرڽ اڤابيلا کڤرچاياٴن دخيانتي..ديري ترماڠو سأورڠ ديري..
لنتس مناڠيس مرنوڠ نصيب د جنديلا.. ساله سياڤا ؟
"سمڤاي هاتي دي بوات ساي ماچم ني.. ده 5 تاهون ساي دڠن دي.. باڽق ده ساي کوربنکن..ماس سوه دولو، ساي يڠ تولوڠ دي..بريبو ساي هابيس اونتوق دي..لست-لست دي بواڠ ساي ماچم تو ساج"
کناڤ ڤرلو دسالهکن اورڠ لاٴين ؟ کناڤ ديري تيدق ڤرنه برمحاسية؟ کناڤ دهولو. تيدق ڤرنه ڤدولي لنتس تيدق ڤرنه برايڠت سبلوم ترکنا؟ وهاي وانيتا يڠ کوسيڠي...ڤليهارح ديري کاليان..جاڠنله مودە ترڤڠاروە دڠن ڤوجوق رايو للاكي سهيڠݢ مودە ديريمو مڽرهکن مهکوتا برهرݢ..جاڠنله مودە بربڠݢ اڤابيلا دمينتي للاكي لنتس برکات "اوە، باڽق٢ ڤرمڤوان يڠ اد ، ساي يݢ يڠ دڤيليه"
ماهوڤون دي اداله سأورڠ للاكي يڠ صالح..ماهوڤون ڤرمڤوان يڠ صالحه.. يڠ برݢلر استاذ ماهوڤون استاذە د کاچ مات کاليان..تيدق بوليه دأڠݢڤ مريک ايت برايمان کران سهاج ڤنمڤيلن برجڠݢوت سجمڤوت..برکوڤيه..برتودوڠ لابوە ماهوڤون برجوبه..سموا ايت بوکن جامينن ايمانڽ برتروسن هيدوڤ. کران دي ماسيه لاݢي ممڤوڽاٴي تمن يڠ سنتياس هيدوڤ ياٴيت شيطان دان نفسو.. برهاتي-هاتيله ڤد سکڤيڠ هاتي..
اد 2 تيتيس زمزم مات مڠالير د سبواە سوڠاي. ساتو تيتيس زمزم مات ايت مڽاڤ زمزم مات يڠ ساتو لاݢي ، ���ساي زمزم مات سأورڠ ݢاديس يڠ منچينتاٴي سأورڠ للاكي تتاڤي تله کهيلڠنڽ. سياڤا کامو ڤولا ؟ ���.
جواب تيتيسن زمزم مات کدوا ايت ، ���ساي زمزم مات سأورڠ للاكي يڠ مڽسل ممبيارکن سأورڠ ݢاديس يڠ منچينتاٴي ساي برلالو بݢيتو ساج.���
چينتا سجاتي اداله کتيک دي منچينتاٴي اورڠ لاٴين ، دان کامو ماسيه ممڤو ترسڽوم، سمبيل برکات: ساي توروت بهاݢيا اونتوقمو. جک کيت منچينتاٴي سسأورڠ ،
کيت اکن سنتياس مندواکنڽ والاوڤون دي تيدق براد دسيسي کيت.
مک إخلاصکن اڤ جوا يڠ برلاکو، موڠکين اد حکمه د سباليق سموا ني يڠ کيت تق تاهو دان کيت تق مڠرتي. الله تاهو يڠ ترباٴيق اونتوق کيت ، موڠکين دي ميمڠ بوکن جودوە کامو يڠ سبنر والاوڤون سوده برتاهون-تاهون برچينتا. ڤرچايله الله بوات سسوات برسبب دان جاڠن ڤرنه مڠلوە کران چينتا يڠ د کيت ايمڤيکن تيدق د ڤنوهي تاڤي بردعاله سموݢ برتمو دڠن ڤميليک تولڠ روسوقمو يڠ سبنر-بنرڽ .
کالاو تيدق جومڤا هاتي د تمڤت٢ اين ، بردعاله کڤد الله ، اݢر دبري سکڤيڠ هاتي اونتوق براس ديري سباݢاي همبا، سأورڠ همبا تيدق مميليکي اڤ-اڤ.
دعاء ايت سنجات باݢي اورڠ٢ برايمان.
Boleh baca tak ?? ataupun sudah pening ?? ermm so kita jangan asyik mengejar arus moden tapi sampai tulisan jawi di lupakan ... Sebenarnya tulisan jawi amat cantik dan mudah.. ok lah sampai disini dulu ..bye :)


text:
Friday, March 28, 2014
قبور ملايو، دان قبور بوكن ملايو
تتاڤي، ليهت ڤولا اڤ يڠ برلاكو ك اتس قوم لاين. قبور مريك جاڠنكن داوسيق، دسبوت ماهو دأره ڤينده ڤون سوده منداڤت تنتاڠن يڠ كوات. لالو سموا يڠ درانچڠكن ترڤقسا دبطلكن اتاو داوبه ڤرانچڠنڽ.
جادي اڤ سبنرڽ نيلاي ملايو د تانه ملايو اين؟ كيت تيدق لاين هاڽله سقدر سمڤه يڠ بوليه دڤركوتق-كتيقكن سيسوك هاتي. سمواڽ كران اڤ؟ كران كيت بسر ڤد جومله تتاڤي ترلالو كردل ڤد كقواتن. سمواڽ دسببكن كيت برڤچه.
جاڠن هارڤ بيلا منوتوڤ مات اونتوق ماتي ننتي، كيت تيدق اكن لاڬي دڬڠڬو. بلوم تنتو قبور تراخير كيت اياله دلوكاسي .ڤرتام كيت دتانم
سدر مولاي سكارڠ. بڠكيت اونتوق منداڤتكن كقواتن يڠ هيلڠ ايت كمبالي. برهنتي برڤچه دان كمبالي كڤد جالن اسلام يڠ سبنرڽ. ان شاءالله د سيتو، كيت اد كقواتن يڠ مننتي
Posted by Imran Haaz at 4:03 AM
1 comments:
- Bersatu merupakan satu perkara yg paling sukar untuk org2 melayu..dlm ditimpakan musibah pun kita bercakaran menuding jari sesama sendiri..tapi InsyaAllah dengan doa kita tanpa putus asa dan izinNya..kita akan bersatu kembali..
-
Subscribe to: Post Comments (Atom)


text:
متلامت اوتاماڽ اياله منجاديكن ڤيراق سباڬاي نڬري ڤاليڠ برسيه، بوكن هاڽ ايبو نڬريڽ يڠ برسيه تتاڤي سڬنڤ ڤلوسوق كاوسن سنتياس برسيه.
كسوڠڬوهن منتري بسر، داتوق سري دوكتور زمبري عبدالقادير اونتوق منچاڤاي حسرت ترسبوت ترسرله اڤابيلا منڬسكن بهاوا كيمڤين ترسبوت تيدق هاڽ اكن ترهنتي سلڤس مجليس ڤلنچرنڽ سهاج.
”كيمڤين سڤرتي اين اكن دتروسكن ستياڤ بولن سوڤايا بودايا منجاڬ كبرسيهن اكن منجادي عملن ستياڤ مشاركت.
”كيت ماهوكن باندر راي ايڤوه يڠ لبيه برسيه دان منجادي نڬري يڠ ڤاليڠ برسيه،“ كاتاڽ.
سمڤنا ڤلنچرن كيمڤين ترسبوت، زمبري مڠمبيل اينيسياتيف تورون ڤادڠ مڠوتيڤ سمڤه برسام-سام ورڬ باندر راي ايڤوه ڤد ڤوكول 7.45 ڤاڬي دببراڤ كاوسن سڤرتي ميدن كيد، داترن كريتاڤي دان ڤادڠ ايڤوه.
بلياو منظاهيركن كڬمبيرا؞ن اڤابيلا كيمڤين يڠ دلنچركن ايت منداڤت سوكوڠن دان معلوم بالس ڤوسيتيف درڤد مشاركت.
”كيمڤين اين جوڬ اكن دجالنكن دسلوروه نڬري مليبتكن ڤولوهن ريبو رعية دان كرجاسام ڤلباڬاي اڬينسي،“ كاتاڽ


text:
کتوا ڤنولوڠ ڤڠاره جابتن کسلامتن دان کصيحتن ڤکرجا؞ن (JKKP) قدح، بشارالدين عبدالرحمن برکات، ڤروڬرم برتوجوان ممبري ڤنددهن کڤد ڤلاجر برکنا؞ن تنتڠ کسلامتن کتيک مڠڬوناکن کمودهن ايت.
”ڤد ماس اين، سباپق 276 اونيت ايسکالاتور دان 1,144 اونيت ليف اد دقدح ترماسوق دڤوست بلي بله، هوتيل دان لا؞ين٢.
”ڤڬاواي دبهاڬين خدمت تيکنيک JKKP قدح اکن ممبوات ڤمريقسا؞ن يا؞يت 15 بولن سکالي باڬي ممڤربهارو؞ي ڤرميت ليسين اڠکت (PMA) دان سيجيل ڤراکوان دکلوارکن ستله ليف دان ايسکالاتور بوليه برفوڠسي دڠن سمڤورنا،“ کاتاڽ.
يڠ توروت حاضير ڤڬاواي بومبا ترتيڠڬي (PBT) سوڠاي ڤتاني، انوار زايني زکريا دان ڤڠوروس ڤوست سينترل سکوير سوڠاي ڤتاني، ليوڠ جي يوڠ.
بشارالدين برکات ڤيهق ڤڬاواي دجابتن بومبا دان ڤپلامت جوڬ اکن ممبوات ڤمنتاوان دستياڤ اونيت ليف دان ايسکالاتور ستله منداڤت ڤرموهونن اوليه ڤيهق٢ برکنا؞ن.


text:
منوروت خيري، بلياو سبلوم اين تله ڤون برجومڤا دڠن اهلي٢ ڬابوڠن FAM يڠ هندق بلياو برتنديڠ نامون ڤنديرين ترسبوت ماسيه تيدق براوبه.
خيري باڬايماناڤون ممبريتاهو، بلياو ماسيه بلوم منتڤكن سبارڠ كڤوتوسن كران ماسيه بلوم برجومڤا ستيا؞وسها اڬوڠ FAM، داتوق حميدين محمد امين.
”ساي تيدق تاهو لاڬي، سبب تيدق جومڤا لاڬي حميدين، تتاڤي اكن جومڤا جوڬ هاري اين،“ كاتاڽ كڤد ڤمبريتا سلڤس مپقسيكن مجليس مننداتاڠني ميمورندوم ڤرسفهمن (MoU) كرجاسام انتارا كمنترين بليا دان سوكن دڠن جوهر ڤيتروليوم ديۏيلوڤمن كورڤوريشن برحد (JPDC) دسيني هاري اين.
چالون٢ يڠ باكل مربوت كروسي نومبور 1 FAM دجڠک داڤت دكتاهو؞ي هاري اين اڤابيلا امڤت اينديۏيدو يڠ دچالونكن سڤاتوتڽ ممبوات ڤڠصحن اونتوق برتنديڠ.
ستاكت اين هاڽ بكس ڤريسيدن ڤرساتوان بولا سيڤق كلنتن (KAFA)، تن سري انوار موسى يڠ تله مڠصحكن ديري.
تونكو اسماعيل، خيري دان ڤڠروسي جاوتنكواس اينتڬريتي FAM، تن سري اسيه چيق مت ستاكت اين ماسيڠ٢ بلوم ممبوات كڤوتوسن.


text:
ازادن عبدالعزيز يڠ بارو٢ اين ملنچركن سينڬل سولو ڤرتاماڽ، سإينده ممبري بارو سهاج ڤولڠ دري ميسي كما؞نسيا؞ن، كمبارا جيوا دان كما؞نسيا؞ن Syria Care 2017 يڠ دكلولاكن اوليه Syria Care.
بربيچارا لنجوت، كات ازادن ڤروڬرم يڠ توروت دسرتا؞ي اوليه ڤپاپي مودا، خي بهار ايت اداله باڬي مپمڤايكن سومبڠن سرتا مپنتوني رعيت سوريا تراوتاماڽ انق٢ يتيم يڠ منچاري ڤرليندوڠن دأستانبول، تركي.
جوجور ساي كاتاكن، ڤڠالمن يڠ ساي لالو؞ي كتيک مپرتا؞ي ميسي كما؞نسيا؞ن اين امت مناريق دان راسا تيدق ڤواس، ساي ڬمبيرا كران ترڤيليه مپرتا؞ي ميسي اين سچارا تيدق لڠسوڠ داڤتله ساي مليهت سنديري كأدا؞ن، كهيدوڤن سرتا چارا هيدوڤ مريک بيارڤون ترڤقسا منچاري ڤرليندوڠن دنڬارا اورڠ.
دڠن اداڽ ڤرتوبوهن سڤرتي Syiria Care اين، سچارا تيدق لڠسوڠ بنتوان رعيت مليسيا داڤت دسالوركن كڤد مريک.
بوكن كراجا؞ن تيدق ممبنتو، سبنرڽ باپق بنتوان يڠ تله دبري كراجا؞ن تراوتام دالم هوبوڠن ديڤلوماتيک ممبنتو رعيت سوريا، تتاڤي ملالو؞ي Syiria Care بنتوان برتروسن داڤت دبريكن.
ساي سچارا ڤريبادي ماهو مڠاجق راكن ارتيس سرتا ڬولوڠن سليبريتي اونتوق سام٢ مپرتا؞ي ڤلباڬاي ڤروڬرم كما؞نسيا؞ن، جاڠن كات تياد رواڠ كران ڤلواڠ سنتياس اد، دالم اوسها مپمڤايكن بنتوان سڤرتي اين جاڠن كيت فيكيركن سو؞ال بايرن، تتاڤي فيكير اوسها كيت اونتوق ممبنتو إن شاء ﷲ اكن دڤرمودهكن رزقي كيت ننتي.


text:
منوروت دوترتي، ڤاسوقن ايت تيدق داڤت ممبنتو مڠورڠكن ڤمبرونتقن كران اورڠ إسلام دسان اكن منجادي ڬليسه دان تيدق تنتو اره مليهت ورڬانڬارا AS.
“ڤاسوقن خاص اين ڤرلو كلوار دري سان، اورڠ٢ إسلام اين اكن ڬليسه. سأندايڽ مريک نمڤق اورڠ AS، مريک بنر٢ اكن ممبونوه مريک،” اوجرڽ دالم ساتو مشوارت برسام ڤڬاواي تيڠڬي كراجا؞ن سمالم.
كدوتا؞ن امريكا تيدق داڤت دهوبوڠي اونتوق منداڤتكن كومين برهوبوڠ تيندقن تربهارو دوترتي.
ارهن ايت يڠ برقواتكواس سرتا مرتا دكلواركن اوليهڽ هاري اين سلڤس سميڠڬو ڤربالهن بلياو دڠن ڤريسيدن AS، بارک اوباما يڠ بلياو ڬلر ‘انق حرام’ بارو٢ اين.
كپاتا؞ن دوترت ايت كمودين مپببكن اوباما ممبطلكن ڤرتموان انتارا كدوا-دوا مريک دلا؞وس، بارو٢ اين. – اڬينسي